Prema predlogu, budžet Vojvodine iznosi najmanje sedam odsto u odnosu na budžet Republike (Parlament Srbije)\nPoslanici Skupštine Srbije raspravljaju o Predlogu zakona o finansiranju Vojvodine, zajedno sa predlogom rezolucije Skupštine Srbije o Vojvodini.\nPredloge ova dva akta podnela su tri poslanika Lige socijaldemokrata Vojvodine (LSV) - Nenad Čanak, Olena Papuga i Nada Lazić. Predlagači su zahtevali da se ovaj zakon donese po hitnom postupku, kako bi se, kako se navodi u tekstu predloga, “što pre regulisalo pitanje nadležnosti finansiranja AP (Autonomne pokrajine) Vojvodine i time izbegle dalje štetne posledice po AP Vojvodinu”.\nPredloženi zakon uređuje sa koliko novca i čijim novcem raspolaže pokrajina, a prema ovom predlogu, budžet Vojvodine iznosi najmanje sedam odsto u odnosu na budžet Republike.\nDrugi akt na dnevnom redu sednice je rezolucija, opšti akt u kojem se između ostalog navodi, da Republika prihvata i poštuje vojvođansku multinacionalnu, multikonfesionalnu, multikulturnu i tradicionalno tolerantnu sredinu, antifašističku istoriju nastajanja i želju građana da žive u ispunjenoj autonomiji.\nČanak: Država krši Ustav 10 godina\nObrazlažući Predlog zakona o finansiranju Vojvodine i rezoluciju o Vojvodini, jedan od predlagača, lider Lige socijaldemokrata Vojvodine Nenad Čanak, istakao je da se u parlamentu Srbije poslednji put govorilo o pitanju Vojvodine 2002. godine, kada su Vojvodini vraćene nadležnosti koje joj je, kako navodi, oduzeo centralistički režim Slobodana Miloševića.\n„Od tada je dolazilo do nekoliko promena i umesto da centralizacija napušta političku praksu u Srbiji, i to je dovelo do niza problema, ne samo u Vojvodini, već u čitavoj Srbiji“, rekao je Čanak.\nPrema njegovoj oceni, pitanje Vojvodine je demokratsko pitanje, a donošenje ovog zakona je od prvoklasnog političkog značaja za Republiku Srbiju.\n„Obzirom da se ide u susret donošenju novog Ustava, mislimo da taj ustav treba da sadrži jasno formulisanu poziciju Vojvodine“, rekao je Čanak.\nZa Čanka, predlog Zakona o finansiranju Vojvodine je „izbalansiran, umeren i razborit“ i „daje šansu da Srbija izađe iz protivustavnog položaja u odnosu na Vojvodinu“.\nPodsetio je da je, prema Ustavu, rok za donošenje Zakona o finansiranju Vojvodine bio 31.12.2008. godine, odnosno pre deset godina.\n„Ako već aktuelna pokrajinska administracija smatra da nije vreme za donošenje ovog zakona jer se nisu stekli uslovi, onda dolazimo u situaciju da se u tom slučaju duboko narušava ustavni poredak Republike Srbije od strane i republičke i pokrajinske vlasti“, navodi Čanak.\n„Nedonošenjem zakona o finansiranju Vojvodine se preskače činjenica da ko ne poštuje taj deo ustavne obaveze i Ustava, može da ne poštuje i bilo koji drugi član Ustava“, ističe Čanak.\nZakon „neprihvatljiv za Vladu Srbije i SNS“\n„Regionalni razvoj i podrška AP Vojvodini je mnogo veća i mnogo značajnija od onog što stoji u Ustavu Republike Srbije“, rekla je Aleksandra Tomić, poslanica vladajuće Srpske napredne stranke i predsednica skupštinskog Odbora za finansije, obrazlažući mišljenje u kojem se navodi da se Predlog zakona o finansiranju Vojvodine ne prihvata u načelu.\nPrema oceni Odbora, donošenje ovog predloga zakona urušilo bi „druge ustavne kategorije“, kao što je budžet Republike Srbije.\n„Odluka odbora je bila da pitanje finansiranja se ne može rešavati parcijalno, ne može biti nezavisno od pitanja podele nadležnosti i da mora da bude jedan deo planske, opšte reforme budžetskog sistema i da ne možemo suspendovati Zakon o budžetu Srbije za 2019. godinu, zakone koji se odnose na poreze i druge“, rekla je Tomić.\nPrema rečima Aleksandre Tomić, Maja Gojković imala dovoljno sluha da stavi ovu temu na dnevni red, a vladajuća skupštinska većina je „otvorila ovu temu u javnosti posle deset godina“.\n„Ali ovaj koncept, ovaj način je neprihvatljiv ne samo za Vladu Srbije, nego i za nas – Srpsku naprednu stranku koja vodi ovako odgovorno državu“, istakla je Tomić.\nDeo opozicije ostaje pri bojkotu\nPre nego što je rasprava o Predloga zakona o finansiranju Vojvodine i rezolucije o Vojvodini uvrštena na dnevni red zasedanja, opozicioni poslanici koji bojkotuju rad parlamenta su u skupštinskom holu istakli da „u farsi neće učestvovati“.\nZa poslanika opozicione Demokratske Stranke (DS) Gorana Ćirića trenutno je na delu „fingiranje debate i dijaloga u parlamentu“. Ćirić je podsetio i na to da je, kako kaže, poslanica DS Aleksandra Jerkov predložila istovetan zakon od 2016. godine.\n„I to je efekat našeg bojkota parlamenta. Počeli su da čitaju naše zakone, koriste ih kao svoje i očigledno spremni su da o njima raspravljaju. Da li će ih usvojiti, verovatno ne, zbog stava i Vlade i nadležnih odbora, koji govore o tome da je predlog protivustavan. Ali sačekaćemo kraj diskusije i kako će se čitava ova farsa završiti“, rekao je Ćirić.\nĆirić smatra da vladajuća većina ima dva motiva za „fingiranje debate“, kao i da današnja sednica parlamenta govori o „ozbiljnosti na koji način se razgovara o ozbiljnim temama, pre svega o autonomiji, decentralizaciji i o mnogim drugim važnim pitanjima“.\n„Očigledno da su prvi put izašli sa tom spremnosti da odustaju od svojih besmislenih amandmana i da pokažu sada javnosti ’evo spremni smo da prihvatimo i predlog opozicije i da o tome govorimo’. Drugi cilj je poziv predlagačima tog zakona, gde će se reći ’čekajte, vi ste predlagali te zakone, a sada vas nema u sali da razgovaramo o tome“, tvrdi Ćirić.\nPoslanica grupe Nova Srbija - Pokret za spas Srbije Sanda Rašković Ivić istakla je na pres konferenciji poslanika koji bojkotuju parlament da danas „nije u toku sednica Narodne skupštine Republike Srbije nego je u toku najobičnija farsa“, kao i da je Nenad Čanak koji je predlagač zakona i rezolucije „pregazio“ poslanicu DS Aleksandru Jerkov koja je taj zakon predložila tri godine pre njega.\n„Ova sednica ima za cilj da pokaže da opozicije ima, i da opoziciju podeli na ’podobnu’ koja sedi u Sali i nepodobnu koja demonstrira, bojkotuje skupštinu i održava paralelni parlament ovde u holu“, rekla je Rašković Ivić.\nNije u toku sednica Narodne skupštine Republike Srbije nego je u toku najobičnija farsa: Sanda Rašković Ivić\nRašković Ivić je upitala i čemu služi rasprava o predlogu zakona o finansiranju Vojvodine i rezolucija o pokrajini, koji nije prihvatila ni Vlada Srbije, ni resorni odbori.\n„O čemu će da glasaju oni koji ionako glasaju 'na zvonce' i glasaju tako da moraju da budu upozoreni za šta će glasati“, istakla je Rašković Ivić i dodaje da trenutno u Srbiji postoje važnija pitanja poput „razrešenja kosovskog problema, upada na RTS, hapšenja dece na protestima i opsade Predsedništva“.\nZa repliku se javili Šešelj i Bajatović\nRepliku na Predlog zakona uputio je predsednik Srpske radikalne stranke i osuđeni ratni zločinac pred Haškim tribunalom, upravo za zločine počinjene u Vojvodini, Vojislav Šešelj. Istakao je da njegova stranka „hoće da ukine autonomiju Vojvodine“, tako što će da „građane Vojvodine da pozovu na referendum da o tome odluče“.\nZa Šešelja je upitno to što je, kako kaže, danas pred poslanicima prepisan predlog Aleksandre Jerkov, pa postavlja pitanje može li se o njemu uopšte raspravljati pred parlamentom.\n„Podmetnuo si nam njihovo kukavičje jaje, i mi sad ovde treba da ga kljucamo“, poručio je Šešelj Čanku.\nPoslanik Socijalističke partije Srbije (SPS) Dušan Bajatović se u replici zahvalio se što je pitanje Vojvodine stavljeno na dnevni red skupštine, iako „ono neće biti uspešno rešeno“.\n„Vojvodina je deo Republike Srbije, i ako sam išta dobro čuo od vas gospodine Čanak, jeste da ste shvatili da separatističke ideje „Vojvodina republika“ više nemaju nikakve šanse. Ne zato što vi nećete, nego zato što ne mogu da opstanu“, rekao je Bajatović i dodao da je ponosan na ulogu Socijalističke partije Srbije u događajima u Vojvodini 1988. godine („Jogurt revolucija“ prim.aut.).\nKo je „plagirao“, a ko „klonirao“ predlog zakona?\nPoslanik Saveza vojvođanskih Mađara (SVM) Balint Pastor izjavio je da Predlog zakona o finansiranju Vojvodine neće biti usvojen, ali da će se nastaviti borba svih onih koji se bore za poštovanje Ustav Srbije i dobijanje šire autonomije Vojvodine.\nOn je kazao da ne misli da je realno da se to pitanje reši tokom važećeg Ustava, ali „možda se čudo desi“.\nOn je kazao da SVM nikada neće glasti protiv Vojvodine i da će u danu za glasanje podržati predloženi zakon, iako su u pravu oni koji kažu da ovaj tekst ne bi bio primenjiv u ovakvoj formi.\nPastor je dodao da zakon koji je na dnevnom redu potiče iz pokrajinske vlade koji je prvo "plagirala" poslanica DS Aleksandra Jerkov, pa ga je potom "klonirao" poslanik LSV Nenad Čanak.\nNa navode o „plagijatu“ oglasio se i Čanak. On je rekao da je Predlog zakona o finansiranju Vojvodine koji je LSV dostavio, onaj koji je 2013. godine vojvođanska administracija pravila, da bi ga potom predlaga poslanica Demokratske stranke Aleksandra Jerkov, pa da je onda LSV uzeo isti tekst.\nPovodom kritika da predstavlja "lažnu opozciju", Čanak je rekao da ne želi da stoji iza lidera Dveri Boška Obradobvića.\nPrema rečima Nenada Čanka, ovo je prvi predlog zakona koji je podnela opozicija, odnosno poslanici LSV, a koji je aktuelna vlast prihvatila\nRok za donošenje Zakona o finansiranju Vojvodine istekao je 31. decembra 2008. godine. Njega je najavljivao predsednik Pokrajinske vlade Igor Mirović po dolasku SNS na vlast 2016. godine, ali do danas Pokrajina nije inicirala njegovo donošenje. Mirović je, gostujući na RTS, nedavno izjavio da je više puta pitao Vladu Srbije zašto se ne donosi ovaj zakon, ali je dobio odgovor “da to nije prioritet u ovoj godini”. On je dodao da je sa sadašnjim izdvajanjem iz republičkog budžeta Vojvodina zadovoljna.


Srbija još nije odustala od “saoizacije”: Tražit će da se na sjeveru Kosova uspostavi srpski entitet! – Hrvatska riječ\nSrbija još nije odustala od “saoizacije”: Tražit će da se na sjeveru Kosova uspostavi srpski entitet!\nDržavni vrh Srbije postigao je dogovor o strategiji za buduće političke pregovore o Kosovu, a u središtu nove platforme, koju će u narednim danima predstaviti predsjednik Srbije Tomislav Nikolić, je status sjevera Kosova, odnosno zahtjev da se na tom području uspostavi srpski entitet.\nDo te su informacije došle beogradske Večernje novosti koje također ističu kako su ovaj dokument poduprli predsjednici vladajućih stranaka u Srbiji na sastanku u vili “Bokeljka” na beogradskom Dedinju u noći na ponedjeljak.\nDokument još moraju amenovati zastupnički klubovi, kosovski Srbi i na koncu, Skupština Srbije.\n“Prema našim neslužbenim informacijama, Srbija bi se trebala boriti za što šira statusna i formalna prava sunarodnjaka na Kosovu. Naša ideja je da sjever dobije najširu moguću teritorijalnu, suštinsku autonomiju i da bude neka vrsta entiteta, poput, primjerice, Republike Srpske. U praksi, tamo više ne bi bile institucije Srbije, već te srpske autonomije. Taj predlog bit će tema za raspravu s međunarodnom zajednicom. Ali, platforma će se, također, pozivati i na Ustav Srbije, jer Beograd ni pod kojim uvjetima neće priznavati neovisnost takozvane kosovske države. S ovakvim pristupom brani se glavni cilj – što više olakšati svakodnevni život naših sunarodnjaka, a da, istovremeno, oni ne budu striktno vezani za institucije u Prištini”, pojašnjavaju Večernje novosti ideju srpskog državnog vrha o Kosovu.\nSilvio Berlusconi se zaručio za 48 godina mlađu Francescu Pascale\nFranjo Tuđman dobio web stranicu, pokrenuli je njegovi unuci


Hiljadu karata mladima za predstave u Narodnom pozorištu\nTanjug 11. oktobra 2019. 16:29\nBEOGRAD – Član Gradskog veća Dragomir Petronijević i gradski sekretar za kulturu Ivan Karl podelili su danas karte za operu, balet i dramu u okviru projekta „Kulturom do mladih“.\nPetronijević je objasnio da je reč o zajedničkoj inicijativi mladih i nevladinog sektora sa kojim Grad Beograd sarađuje.\nPreciznije, projekat „Kulturom do mladih“ realizuje se pod pokroviteljstvom Udruženja za zaštitu mladih i Sekretarijata za kulturu, uz podršku Narodnog pozorišta.\n„Podržali smo ovaj projekat jer mislimo da na ovaj način mladima možemo da približimo ne samo repertoar Narodnog pozorišta nego uopšte kulturnu scenu Beograda. Namera nam je da imamo što više ovakvih aktivnosti i pozivam sve mlade, kreativne ljude sa idejama kako da se na drugačiji način promoviše kultura da se prijave na konkurse grada“, rekao je Petronijević.\nOn je podsetio da gradski sekretarijati, uključujući i Kancelariju za mlade, imaju veliki broj konkursa namenjenih upravo mladima.\nIvan Karl je izrazio veliko zadovoljstvo što je ovaj projekat okupio mnogo mladih ljudi željnih da „konzumiraju“ kulturu.\n„To posebno naglašavam jer mladi danas sadržaje primaju posredstvom mobilnog telefona, smartfona ili laptopa i retko imaju radost gledanja filma u bioskopu, čitanja knjige sa hartije ili odlaska u pozorište. Posebna radost je ovo potonje, jer nijedna predstava nije ista“, naveo je Karl i poručio mladima da je ideja da steknu ovu naviku i da češće doživljavaju kulturne sadržaje na direktniji način.\nJedan od dugoročnih prednosti ove akcije jeste da se publika podmladi, kako bi se odnegovao dobar ukus generacija koje dolaze i stvarala nova armija ljudi koja će posećivati kulturne manifestacije, događaje i aktivnosti, dodao je Karl.\nIvan Đorđević iz Udruženja za zaštitu mladih naveo je da se ovo udruženje bavi mladima u svakom aspektu, a posebno je zahvalio Ivanu Karlu i Sekretarijatu za kulturu što su prepoznali ovu akciju i novčanim sredstvima pomogli da se ona realizuje, kao i Dragomiru Petronijeviću na podršci.\nĐorđević je precizirao da se karte odnose na predstave u Narodnom pozorištu u oktobru, novembru i decembru, te da će ukupno biti podeljeno hiljadu karata.


Ekskluzivno: nastavlja se ČISTKA kadrova dvojca Pantić-Divac sa "Petog sprata" u Kragujevcu -\nEkskluzivno: nastavlja se ČISTKA kadrova dvojca Pantić-Divac sa „Petog sprata“ u Kragujevcu\nKako UCENTAR ekskluzivno saznaje uskoro se sprema takozvana druga faza čistke na famoznom „Petom spratu“ Skupštine grada Kragujevca.\nOna se odnosi na smenu činovnika koji su bili najbliži saradnici bivšeg načelnika Uprave za razvoj grada Predraga Pece Popovića i Bojane Divac, bivšeg načelnika Odeljenja za urbanizam i stambene poslove.\nUpravo su se za ove dve službe proteklih godina vezivale brojne afere, ucenjivanja i reketiranje privrednika, odugovlačenje sa izdavanjem građevinskih i lokacijskih dozvola…\n-Sada se analizira rad njihovih najbližih saradnika. Primera radi čak šest investitora od januara meseca čeka dozvolu za takozvanu lokacijsku dozvolu iako je zakanski rok 15 dana. Ljudi gube novac jer ne mogu da počnu radove, Grad gubi novac od uređenja građevinskog zemljišta. Samo u ovom konkretnom slučaju preko 300 hiljada evra, i pored zakonskog roka koji je odavno prošao- kaže izvor UCENTAR. Naša redakcija imala je uvid u datume podnošenja zahteva ovih investitora na koje ni posle osam meseci nije stigao odgovor.\nIzvor u Skupštini grada kaže da su na udaru upravo oni kadrovi koji su bili saradnici pomenutog dvojca Pantić-Divac, ali se može očekivati i smena Nikole Ribarića, nekadašnjeg načelnika za opšte poslove koji je „za dlaku“ izbegao smenu prilikom nedavne kadrovske čistke.\n-Dok se ne očiste restlovi ne može ni korak napred da se napravi. Pored toga gradonačelnika Nikolu Dašića „koči“ i kumstvo sa Radomirom Nikolićem čijih kadrova ima u Gradskom veću, upravama i komunalnim preduzećima, a posebno u JP „Energetika Kragujevac“. Reč je o najnepopularnijim političarima i kadrovima u gradu, za čija imena se vezuju brojne afere, mada Nikolić sve teže podnosi Dašićevu popularnost tako da ostaje da se vidi šta će biti- kaže izvor UCENTAR.


Studentski protesti će se nastaviti već sledeće nedelje. Iako je Vlada Srbije u petak rešila pet studentskih zahteva, zbirnog upisa godine, uprkos dosadašnjoj praksi, neće biti, pa će dobar deo studenata završiti kao samofinansirajući.\nIako su studenti za juče najavili masovne proteste i blokadu centralnih gradskih saobraćajnica uključujući i beogradske mostove, očekivane gužve su izostale. Predstavnici studenta postigli su dogovor sa Ministrastvom prosvete pre nego što je većina akademaca izašla na ulice.\nStudenti će nastaviti proteste i sledeće nedelje\nStudenti beogradskog Univerziteta, koji su protekle nedelje protestvovali tražeći olakšice za upis u narednu godinu nastaviće proteste i naredne sedmice, najavio je danas član pregovaračkog tima studenata Vladimir Smuđa. U pisanoj izjavi dostavljenoj medijima, Smuđa je precizirao da je takva odluka ...\nStudentima odobrena većina zahteva\nVlada Srbije prihvatila je juče sve zahteve studenta osim jednog koji se ticao zbirnog upisa godine. Postignut je dogovor da se svima koji su sakupili više od 48 ESP bodova plati školovanje, da se prošire kvote za master i da se reguliše pitanje grejanja.\nBlokada na sve strane\nBez pozamašne doze strpljenja Beograđani danas ne bi trebalo da izlaze na ulice jer se očekuje potpuni haos u saobraćaju zbog studentskog protesta koji će trajati od 13.30 do večeri. Studenti će napravi žurku ispred zgrade Vlade Srbije, blokirati Nemanjinu ulicu, dok će druga grupa akademaca ...\nSindikat pravosuđa podržao studente\nBeograd -- Sindikat pravosuđa Srbije podržao je studente Beogradskog univerziteta i Univerziteta umetnosti koji zahtevaju olakšice za upis naredne godine studija. "Po našem mišljenju, novac za vaše studiranje u kriznim vremenima Vlada Srbije može da obezbedi prodajom svog, više puta obnovljenog ...\nBeograd -- Vlada ispunila većinu studentskih zahteva. Dok deo nezadovoljnih planira radikalizaciju protesta, ministar prosvete poziva studente da se vrate učenju. Vlada Srbije ispunila je pet od šest zateva studenata Beogradskog univerziteta i Univerziteta umetnosti koji nekoliko dana protestuju ...\nOvakav kolaps nije zapamćen\n„Ne pamti se ovakav kolaps u Beogradu, sve saobraćajnice su u totalnom zastoju“ - rekao je juče za „Blic“ dispečer „Radio Beotaksija“ Bane Mladenović. Višesatni protest oko hiljadu studenata, njihova šetnja kroz grad, blokada mostova i ključnih saobraćajnica dovela je do potpunog kraha u saobraćaju.\nNovi Sad: Olakšice za studente\nNovi Sad -- Fakultet tehničkih nauka u Novom Sadu pozvao je svoje nesvršene studente koji su prekinuli školovanje da ponovo zagreju stolice i privedu kraju studije. Do sada se prijavilo oko pet hiljada studenata koji su zainteresovani da završe fakultet.\nBeograd -- Beogradski studenti najavljuju da će nastaviti proteste, ali oni nisu jedini akademci koji su tokom godine demonstrirali nezadovoljni reformama. Širom Evrope studenti, kao i naši, traže više novca za finansiranje univerziteta i školovanja, ali pre svega izmene novog, bolonjskog sistema ...\nNastavak protesta studenata u petak\nBeograd -- U ponoć su se razišli studenti Beogradskog univerziteta koji su ispred zgrade Vlade u Beogradu protestovali zbog uslova za upis naredne godine studija. Time je za saobraćaj oslobođen i poslednji deo Nemanjine ulice, koja je bila blokirana satima, prela je agencija Beta.\nIli lakši uslov, ili protesti\nStudenti Beogradskog univerziteta nisu se juče dogovorili s predstavnicima Vlade oko uslova za upis godine tako da će pregovori, ali i protest biti nastavljeni u petak. U pregovore će se uključiti i gradonačelnik Beograda Dragan Đilas.\nBeograd -- Delegacija studenata nije se dogovorila s predstavnicima Vlade Srbije o zahtevima za upis naredne godine studija o trošku budžeta, tako da nastavljaju protest. Kako je novinarima posle razgovora u vladi rekao student Vladimir Smuđa, jedan od organizatora protesta, na sastanku nije ...\nPregovori i protesti se nastavljaju /video/\nStudenti će u sredu početi pregovore s Vladom Srbije, zaključak je jučerašnjeg sastanka njihovih predstavnika sa generalnim sekretarom Vlade Tamarom Stojčević. Njih 1.500 je oko dva sata, koliko su trajali razgovori u zgradi Vlade, blokiralo ulicu.\nHrvatska: Besplatno obrazovanje za redovne studente\nHrvatsko Ministarstvo prosvete, obrazovanja i sporta saopštilo je danas da je u toku izrada novog modela finansiranja visokog obrazovanja kojim bi se omogućilo besplatno studiranje za one koji redovno ispunjavaju studentske obaveze, bez obzira na prosečnu ocenu.\nStudenti ne žele da odustanu od zahteva za zbirni upis\nStudenti su za ponedeljak u 14 časova najavili još jednu protestnu šetnju od Slavije do zgrade Vlade u Nemanjinoj ulici, nezadovoljni odnosom Ministarstva prosvete prema njihovim zahtevima. Oni će opet tražiti da im se omogući zbirni uslov, kao i da se omogući svima koji su sakupili najmanje 48 ...\nBeograd -- Studenti Univerziteta u Beogradu protestovali su ispred zgrade Vlade Srbije, tražeći olakšice za upis u naredne godine studija. Nastavak protesta u sredu. Kako je rekao jedan od organizatora studentskog protesta Vladimir Smuđa, više od hiljadu studenata koji su protestovali ispred Vlade ...\nNe mogu se menjati pravila na polovini studija\nStudenti treće godine Fakulteta primenjenih umetnosti već tri nedelje blokiraju rad ove ustanove pošto im je ukinut budžetski status. Najveći problem im predstavlja što će, ako im se status ne promeni, akademci iz inutrašnjosti izgubiti pravo na boravak u studentskim domovima.\nStudentske blokade u Zagrebu i Puli\nZagreb -- Studenti Univerziteta u Puli počeli su blokadu nastave tražeći besplatno obrazovanje, a odluku o blokadi doneli su i studenti Filozofskog fakulteta u Zagrebu. Kako su rekli predstavnici Nezavisne studentske inicijative Pula, studenti traže "zakonski osigurano potpuno javno finansirano ...


Vaučeri doprineli uspešnoj turističkoj sezoni – RADIO TELEVIZIJA BOR\nVaučeri doprineli uspešnoj turističkoj sezoni\nBOR – Ideja Vlade Republike Srbije da na razvoj domaćeg turizma utiče podelom vaučera u iznosu od pet hiljada dinara, prema ocenama turističkih radnika urodila je plodom. Za nešto više od tri meseca koliko je trajala akcija za podsticaj domaćeg turizma, u Srbiji je ostvareno oko 118 hiljada noćenja. Mnogi turisti, vaučere su iskoristili i u hotelu „Jezero“ na Borskom jezero, gde je na ovaj način plaćeno oko 100 noćenja.\n„Imali smo više gostiju nego prethodne godine što samo dokazuje da hotel „Jezero“ iz godine u godinu postaje sve zanimljivija destinacija turistima. Zaista su doprineli i vaučeri koje je davala Vlada Republike Srbije. Preko njih smo ostvarili tek stotinak noćenja, što nije malo, ali je nama poslužilo i kao dobra reklama. Čak i oni koji nisu koristili vaučere, putem medija su čuli za naš hotel i odlučili da tu provedu odmor“, rekla je Milica Milovanović, upravnik hotela „Jezero“.\nOsim hotela „Jezero“, turiste su privukle i Brestovačka Banja i Zlotska pećina, pa Turistička organizacija opštine Bor završenu letnju sezonu ocenjuje kao veoma uspešnu.\n„Što se tiče lokaliteta, mi kao nadležni za turističku valorizaciju Lazareve pećine, beležimo bolju posećenost nego prošle godine. Tada smo do ovog perioda imali 3900 poseta, sada imamo 4500 prodatih karata, a sezona još nije završena. Što se tiče Brestovačke Banje, situacija je slična kao i lani. Iako se to da tako kažem ne broji, mnogo je onih koji su kroz Bor prošli u okviru jednodnevnih ekskurzija, pa moramo naći način da i to zabeležimo“, istakao je Bora Stanković iz Turističke organizacije opštine Bor.\nZadovoljni letnjom sezonom, nadležni u hotelu „Jezero“ sada se bave sezonom kongresnog turizma i pripremom novogodišnjih praznika.\n„Sezona kongresnog turizma je u jeku, vikendima smo potpuno zauzeti i tako će biti do kraja novembra. Imamo najave i za decembar, ali to ćemo tek videti. Kapaciteti su rasprodati za novogodišnje praznike, pa je i to dokaz koliko je naš hotel zanimljiv i domaćim i inostranim gostima“, dodala je Milica Milovanović.\nVaučere u iznosu od 5000 dinara najviše su koristili penzioneri, čak 60 odsto, zatim zaposleni s primanjima manjim od 60 hiljada dinara, kao i nezaposlene osobe. Iz Ministarstva trgovine i turizma najavljuju nastavak akcije, koja će početi 1. januara i trajati do kraja 2016. godine.\n[iframe width=“480″ height=“270″ src=“https://www.youtube.com/embed/wMkxG3ndsB8″ frameborder=“0″ allowfullscreen ]\nTags: turizam, vauceri\nPrevious RARIS o turizmu\nNext Promocija na internetu se ne finansira iz budžeta


Bolji položaj mladih prioritet organizacija u BiH\nNa inicijativu Instituta za razvoj mladih KULT održan je sastanak „Partnerstvo za mlade“ koji je okupio predstavnike/ce organizacija koje se bave pitanjima mladih iz cijele Bosne i Hercegovine.\nRazvoj preduzeća u BiH – nastavak i ubrzanje reformi\nKonferencija „Razvoj preduzeća u BiH – nastavak i ubrzanje reformi“ održana je 4. aprila 2019. godine u prostorijama EU Info centra u Sarajevu, a s ciljem da doprinese osiguravanju kontinuiteta započetih i započinjanju neophodnih reformi za podršku razvoju preduzeća od strane novih vlasti u BiH.\nNa konferenciji se u okviru dva panela diskutovalo o trenutnim reformama poslovnog ambijenta koje su započete ili su u završnoj fazi, administrativnoj i finansijskoj podršci malim i srednjim preduzećima, reformskim prioritetima iz perspektive poslodavaca i politikama čija implementacija može rezultirati povećanjem domaćih i stranih investicija. Takođe se razgovaralo o prevazilaženju administrativnih prepreka za poslovanje, poreskim reformama i modelima podrške preduzećima koji trebaju omogućiti lakše i jeftinije poslovanje. Konferencija je okupila predstavnike izvršne vlasti, javnih institucija, međunarodnih i domaćih nevladinih organizacija. Organizator konferencije je Centar za politike i upravljanje, a događaju je prisustvovala i predstavnica Instituta za razvoj mladih KULT.\nDEI u posjeti Institutu\nU posjeti Obrazovno-razonodnom centru za mlade SPAJALICA i Centralnom uredu Instituta 28. 3. 2019. g. bili su predstavnici institucija iz zemalja regije koje se bave evropskim integracijama, kako bi razmijenili iskustva o inicijativama vezanim za regionalnu saradnju i primjere dobre prakse regionalne saradnje.


Dan online - Ekonomija: Izdaci budžeta 888 miliona eura - 2019-10-10\nEkonomija PODACI MINISTARSTVA FINANSIJA ZA ŠEST MJESECI OVE GODINE\nMinistar Radunović sa saradnicima Izdaci budžeta 888 miliona eura\nIzvorni prihodi budžeta su u prvoj polovini godine iznosili 824 miliona eura, što je više od plana i prošlogodišnjeg ostvarenja za isti period. Izvorni prihodi su u periodu od januara do kraja juna bili 7,9 odsto veći u odnosu na ostvarene u istom periodu prošle godine, odnosno 2,6 odsto u odnosu na plan.\n– Tako snažnom rastu prihoda budžeta doprinijeli su rast ekonomske aktivnosti, pozitivna kretanja na tržištu rada i jačanje poreske discipline uz redefinisanu akciznu politiku – piše u analizi konsolidovane javne potrošnje za prvo polugodište, koju je objavilo Ministarstvo finansija, prenosi Mina biznis.\nIz ministarstva su kazali da su sve kategorije poreskih prihoda zabilježile rast u odnosu na isti prošlogodišnji period. Najznačajnija pozitivna odstupanja zabilježena su kod prihoda po osnovu poreza na dodatu vrijednost za 27,7 miliona eura.\n– U odnosu na plan izdaci su manji za 130 miliona eura. U strukturi ukupne potrošnje, tekuća budžetska potrošnja ostvarena je na nivou od 806,1 milion, dok je kapitalni budžet realizovan u iznosu od 51 odsto prvobitno planiranog – dodali su iz ministarstva na čijem čelu je Darko Radunović.


Porodice preminulih od korone tuže premijera - 07.03.2021, Sputnik Srbija\nPorodice preminulih od korone tuže premijera\nPremijera Velike Britanije Borisa Džonsona tuži oko 2.000 porodica koje su izgubile jednog ili više članova familije zbog kovida, u pokušaju da nateraju vladu... 07.03.2021, Sputnik Srbija\n© AP Photo / Kirsty WigglesworthBoris Džonson, premijer Velike Britanije\nPremijera Velike Britanije Borisa Džonsona tuži oko 2.000 porodica koje su izgubile jednog ili više članova familije zbog kovida, u pokušaju da nateraju vladu da sprovede istragu jer žele pravdu zbog načina na koji se država nosila sa pandemijom virusa korona.\nU Velikoj Britaniji je dosad preminulo 124.419 ljudi, što je najveći broj umrlih od ovog virusa u jednoj evropskoj državi.\nGrupa "Ožalošćene porodice koje traže pravdu" žele da primoraju vladu da sprovede javnu istragu o načinu na koji se Velika Britanija borila sa pandemijom, prenosi Tanjug pisanje Dejli mejla.\nGrupa advokata iz kancelarija Pit Vederbi i Elkan Albrahamson će pisati ministrima ovog meseca, kako bi ih obavestili da se sprovodi sudska revizija Višeg suda.\nDžonson je dosad odbijao da naloži ekspertizu vladinog odgovora na pandemiju tražeći da se prvo smanji rizik od novih infekcija.\nAdvokati kažu da je ogroman broj Britanaca preminuo "bespotrebno, zbog vladinih grešaka" i da se istraga takođe mora sprovesti zbog ljudskih prava, piše londonski Tajms.\nGrupa ožalošćenih porodica želi da spreči da ponovo dođe do velikog broja preminulih, a tom prilikom su na svom sajtu napisali poruku:


Programersko takmičenje – Hackathon – Časopis InterFON\nStudenti Računarskog fakulteta organizuju Hackathon, nadmetanje u programiranju u trajanju od 24 sata, pod sloganom “Make web, not war”. Takmičenje je organizovano od strane nezavisnog tima studenata, sa ciljem promovisanja takmičarskog programiranja, pružanja jedinstvenog praktičnog iskustva i povezivanja studenata iz oblasti programiranja.\nReč je o timskom takmičenju studenata, gde će svaka ekipa imati 24 sata da napravi web aplikaciju na zadatu temu. Prijave timova će uskoro biti ponovo otvorene i takmičari će moći da se prijave na zvaničnoj stranici takmičenja, http://www.hackathon.rs, a sam Hackathon će se održati 15. marta 2014. godine na Računarskom fakultetu.\nPored podrške Računarskog fakulteta, potencijal ovog nadmetanja prepoznale su kompanije Microsoft Development Center Serbia, Devana Technologies (raniji naziv: Prelovac media), Infobip i Belgrade Venture Forum koji su sponzori takmičenja.\nViše informacija o Hackathon-u možete saznati na web adresi:


Predsednica Vlade Republike Srbije Ana Brnabić najavila je danas da će minimalna cena rada, o kojoj se trenutno pregovara, biti povećana, a razmatra se i povećanje neoporezivog dela plate, kako bi se olakšalo poslodavcima.\nBrnabić je na konferenciji za novinare u Vladi Srbije istakla da pregovori o minimalnoj ceni rada teku dobro i treba da se završe do 15. septembra.\nOna je navela i da postoje razlike između povećanja minimalne zarade koje traže sindikati i onoga što može da se ispuni, a Vlada Srbije, kao i do sada, pokušava da pronađe sredinu između te dve stvari.\nMinistar prosvete, nauke i tehnološkog razvoja u Vladi Republike Srbije Mladen Šarčević najavio je da će se rešenje vezano za poboljšanje materijalnog položaja prosvetnih radnika naći tokom septembra.\nOn je objasnio da ima razumevanja za svoje kolege, ali i podsetio na to da je lošiji materijalni položaj nevolja koja prati prosvetu poslednjih nekoliko decenija.\nNikada nije bilo sjajno u prosveti, ali od 2009. godine posebno je počeo da pada prosek plata u odnosu na druge korisnike budžeta. Moramo da pronađemo način da se te plate izjednače, naglasio je ministar, dodavši da uvođenje platnih razreda može da utiče na regulisanje te oblasti.\nGodinama unazad, kako je dodao, u prosveti nije rađena nikakva racionalizacija, te su formirana odeljenja i od 19 učenika kako bi se sačuvala radna mesta, dok zakon nalaže da taj broj bude 25.\nMinistar je podsetio na to da su obezbeđene otpremnine za 1.200 radnika, da je oko 900 ljudi starije od 65 godina, da gotovo 370 ljudi prima plate, a istovremeno neće da prihvate drugi posao, te da će problem tehnoloških viškova biti na taj način rešen.\nOn je najavio da će predložiti školskim odborima u 28 škola da se pokrene postupak smene direktora zbog zloupotreba na maloj maturi.\nTražimo od školskih odbora da preispitaju da li direktori mogu da ostanu na tom mestu i tražićemo to i za 20 supervizora, jer nisu radili ono za šta su delegirani, što je teža povreda dužnosti, naglasio je Šarčević.\nDina kartica smanjuje proviziju šest puta


Narodni poslanici na dan » Debatni klub Fakulteta političkih nauka\n« Spisak učesnika simulacije\nNastavak debatne sage »\nNarodni poslanici na dan\nakcija, priča, vesti\nDebatni klub Fakulteta političkih nauka je u utorak 26. februara 2013. godine uspešno završio još jedan u nizu projekata. U pitanju je simulacija zakonodavnog procesa u Narodnoj skupštini Republike Srbije koju smo ostvarili u saradnji sa edukativnom grupom Narodne skupštine Republike Srbije, kojoj se ovom prilikom posebno zahvaljujemo na pruženoj podršci i saradnji.\nZasedanje je održano u Zgradi Narodne skupštine Republike Srbije, a u simulaciji je učestvovalo 35 studenata i studentkinja koji su imali priliku da naučeno teorijsko znanje primene u praksi, prolazeći kroz sve faze skupštinskog procesa. Tako su imali prilike da iskuse sve nivoe zakonodavnog postupka, počevši od konstitutivnog dela sednice, verifikacije mandata, konstituisanja poslaničkih grupa i odgovarajućih odbora, preko sednice na kojoj je donet zakon iz oblasti ekološke politike, tačnije Zakon o smanjenju emisije ugljen-dioksida na nivou Republike (koji je uzet kao primer).\nUčesnici simulacije su bili podeljeni u pet „političkih partija“, koje su iako izmišljene, imale sve odlike realnih političkih partija u svetu, pa su tako imale mogućnost pravljenja vlade ili zauzimanja opozicionog stava. Tom prilikom je dogovorena koalicija između Unije demokratskog blagostanja i Narodnjačkog bloka, dok su Konzervativna stranka, Socijalistički pokret i Liberalni pokret ostali u opoziciji. Unija demokratskog blagostanja je bila predlagač zakona koji je nakon zasedanja odbora, glasanja za zakon u načelu i pojedinostima, bio izglasan sa dva usvojena mandata. Parlamentarna rasprava bila je na najvišem nivou i diskutovalo se o veoma relevantnim aspektima zakona kao i o prednostima i manama istog u obliku u kome je predložen. Svi učesnici simulacije su pokazali izuzetan nivo teorijskog znanja koje su lako primenili u praksi i zaslužuju sve pohvale za to.\nOno što je ovu simulaciju činilo drugačijom od ostalih jeste da učesnici nisu znali svoje uloge, kao ni svoje partijsko opredeljenje, već im je isto dodeljeno neposredno pred početak zasedanja, uz mogućnost pripreme od petnaestak minuta, što predstavlja izuzetan spoj debate i simulacije zakonodavnog procesa.\nHvala svima koji su učestvovali na ovom projektu, radujemo se saradnji na nekom idućem.\nFotografije sa simulacije možete videti na našoj Facebook stranici u albumu.


Koja će evropska država prva povući priznanje | Skandalozno\nKoja će evropska država prva povući priznanje Kosova\nO tome kakve su šanse za povoljan rasplet za Srbiju razgovarali smo i sa dva člana italijanskog Odbora za preispitivanje odluke o priznanju Kosova.\n„Moguće je da se čak dođe do poništenja priznanja Kosova, jer ne samo da je tada vlada bila tehnička već sada u Italiji na vlasti imamo stranku koja je oduvek bila prijateljski nastrojena prema Srbima. Ali, i ako ne dođe do poništavanja odluke o priznanju Kosova, bilo bi dobro, a verujemo da će do toga doći, da parlament ponovo razmotri tu odluku, kako bismo videli kakve frakcije postoje i koje je kome naklonjen. Tako bismo imali nadu i za neki budući korak“, rekao je Pavezi.\nItalijanski istoričar Stefano Bonilauri, takođe član ovog tima, smatra da trenutno sama Italija nije toliko jaka iznedri takvu odluku, ali podseća da se u Evropi spremaju izbori, pa smatra da bi, kada bi i na tom nivou došlo do promena, Italija bila mnogo jača i spremnija da takvu odluku donese.\n„Italijanska javnost je slabo upoznata sa realnom situacijom na Kosovu i Metohiji i kako Srbi tamo žive. Čak se ni ne zna da su italijanski vojnici još prisutni na Kosovu“, rekao je on.\nPavezi smatra i da su ovakvi razgovori Beograda i Prištine koje vodi Brisel sada nepotrebni, ali da Evropa, kao i Rusija i Amerika, moraju da budu uključene u njih, jer u suprotnom neće biti rezultata. Važno je, smatra on, osmisliti neki novi format.\n„Za malenu Srbiju, suprotstavljanje tim dvojnim standardima mnogo je teže i mnogo skuplje. Evropa je donela odluku o priznanju Kosova kao države i tako ga učinila ravnopravnim akterom“, podsetio je on.\nAndrej Getmanov iz Internacionalne partije Rusije i član nove inicijative „Evroprogres“, uveren je da ovakvi modeli komunikacije, kao što je konferencija u Beogradu, mogu da međusobno povežu snage u Evropi koje imaju slično mišljenje o Kosovu.\n„Treba što više govoriti o ovoj temi da bismo na taj način privukli pažnju što bi možda dovelo i do promene percepcije. Organizacija koju vodim ima za cilj da ujedini mnoge organizacije u Evropi čiji je glas sada slab, kako bi se taj glas pojačao i dao konkretan rezultat. Kosovo i Metohija je evropski problem i naravno da nam je programu“, naveo je on.\nNa listi država u kojima postoje inicijative ka vladama da preispitaju priznanja Kosova našla se i Slovenija, tačnije, narodni poslanik te države Jani Ivanuša, potpredsednik Slovenačke nacionalne stranke. On je dao punu podršku teritorijalnoj celovitosti Srbije i uporedio probleme koje ima Slovenija sa Piranskim zalivom sa slučajem KiM, zalažući se za jačanje srpsko-slovenačke saradnje.\n„Slovenačka nacionalna stranka pokrenula je sličnu inicijativu u slovenačkom parlamentu po ugledu na kolege iz Italije. Očekujemo da, ako ne bude usvojena, onda bar bude uvrštena na dnevni red, da se o njoj razgovara, što će, verujem, dati neki doprinos i naterati neke ljude na razmišljanje“, rekao je on za Sputnjik.\nUčesnik konferencije bio je i dr Aleksandar Raković, koji je naveo da je albanska nacija konstrukt Beča i Budimpešte s kraja 19. veka i da do danas nije izgrađena u potpunosti, jer je glavni identitetski konstrukt netrpeljivost prema Slovenima.\nSavetnik srpskog člana Predsedništva BiH, dr Srđan Perišić, ukazao je na paralelu saradnje sa evropskim suverenističkim snagama, koje Republika Srpska i Milorad Dodik razvijaju već duži niz godina.\n„Primat ovih snaga je odgovor na globalističko potiranje nacionalnih država i suvereniteta“, dodao je dr Perišić.\nNa konferenciji su, pored ostalih, učešće uzeli i stručnjak za međunarodno pravo, advokat Goran Petronijević, predstavnik Srba u Italiji Dejan Kusalo i magistar prava Danijel Igrec. Konferenciji su prisustvovali predstavnici ambasada Sirije, Rusije i Azerbejdžana.\nU ime „Zavetnika“ obratila se Milica Đurđević Stamenkovski, koja je istakla da su Kosovo i Metohija duhovna kičma Evrope i deo svetske kulturne baštine.\nBudite prvi sa komentarom na članku "Koja će evropska država prva povući priznanje Kosova"


Srpsko kulturno društvo RADOST Prag je nastalo kao odgovor na prepoznatu potrebu da se u gradu Pragu pokrenu aktivnosti čiji glavni cilj je upoznavanje zainteresovanih sa tradicionalnim vrednostima srpskog naroda i uopšte kulture sa prostora Balkana. Društvo je registrovano 11.11.2015 godine od strane relevantnog organa Češke Republike i proizvod je entuzijazma kreativnih i upornih ljudi čiji je cilj da se zainteresovanim predstavi i ponudi kvalitetan i sistematski pripremljen program koji uključuje upoznavanje sa tradicionalnim igrama, muzikom, jezikom, kulturom i drugim vrednostima narodnog stvaralaštva. Pored aktivnosti koje se tiču savladavanja predviđene materije važan element takođe predstavljaju i nastupi, tj. prezentacije ostvarenog napredka kao i učešća na događajima koje priređuju druga društva i organizacije. Sa ponosom ističemo da su u toku ne tako dugog postojanja društva Radost ostvareni veliki uspesi na planu saradnje sa društvima drugih nacionalnih manjima i društvima iz Češke Republike.\nKako bismo ispunili zacrtane ciljeve pokrenuli smo časove folklora koji se odvijaju u prostorijama Doma narodnih manjina (DNM) u gradu Pragu. Probe za odrasle se odvijaju dva puta nedeljno, a za decu jednom nedeljno. Način rada i sadržaj u okviru folklornih sekcija je osmišljen tako da članovima društva ponudi a ujedno i pomogne u savladavanju osnovnih elemenata narodnih igara karakterističnih za balkanski region.\nFolklor kao jedna od osnovnih karakteristika svakog naroda predstavlja najbolji način da se kultura i tradicija pre svega jasno prepoznaju a zatim i da se u pojedincu na osnovu ostvarenog utiska probudi želja za bližim upoznavanjem dane tematike. Dečiji folklor funkcioniše po istom principu, gde pored savladavanja folklornih elemenata, deca takođe imaju mogućnost da kroz aktivno učešće na probama poboljšaju svoju fizičku spremnost, koordinaciju, motoriku i osećaj za ritam.\nPored redovnih proba folklora naše društvo takođe organizuje školu srpskog jezika za decu predškolskog i školskog uzrasta. Upoznavanje dece (kako one poreklom sa srpskog govornog područja tako i drugih) sa srpskim jezikom je prevashodno osmišljeno kao kreativna radionica gde kroz međusobno druženje i razgovor na srpskom jeziku deca usvajaju znanja a ujedno i vrednosti kvalitetnog i kulturnog dijaloga koji podstiče smisao za toleranciju i međusobno razumevanje.\nSve aktivnosti su isključivo proizvod vlastite inicijative pokretača društva. Identičan princip je prisutan u pogledu finansiranja čitave ideje i aktivnosti.\nFolklor koji naše društvo neguje ima potencijal da postane deo događaja ili manifestacije čiji glavni motiv i tema je kultura i tradicija naroda sa srpskog govornog podrčja. Iz tog razloga bitan aspekat je i način prezentovanja folklora kao takvog. Društvo raspolaže potrebnim nošnjama i drugim pratećim rekvizitima koji su sastavni deo prezentacije narodnih igara.\nAktivne članove društva trenutno čine ljudi poreklom sa srpskog govornog područja kao i Makedonije, Mađarske, Rusije i Češke. Društvo je otvoreno za sve zainteresovane bez ikakvog ograničenja. Jedan od ciljeva projekta je da se sa takvom praksom nastavi i da se uz pomoć kvalitetnije prezentacije srpskog folklora omogući širenje interesovanja prevashodno među decom i omladinom.\nŠkola srpskog jezika je prevashodno zamišljena za decu školskog i predškolskog uzrasta sa srpskog govornog područja ali i drugih zainteresovanih. Ciljem je da se toj osetljivoj grupi ponudi kvalitetan program upoznavanja sa srpskim jezikom i omogući da sa svojim vršnjacima komunikaciraju na maternjem srpskom jeziku.\nKao što je već ranije navedeno, integracija i bliska saradnja sa češkim društvom i pripadnicima drugih naroda je važan aspekt inicijative. Iz tog razloga ciljna grupa obihvata širok spektar ljudi čije aktivno učešće u aktivnostima društva može značajno da doprinese ostvarivanju ciljeva u pogledu bliže saradnje, razumevanja i poštovanja evropskih vrednosti.\nCilj našeg društva je temeljno i kvalitetno bavljenje srpskom kulturom i tradicijom. Želja nam je da pronađemo dovoljan broj entuzijasta i pravih “čuvara tradicije” koji bi svojim radom i zalaganjem obezbedili da se srpska kultura na adekvatan način predstavi u srcu Evrope.\nŽelja nam je takođe da proširimo naše aktivnosti, prevashodno na književnost, dramu, muziku, istoriografiju i stare zanate. Ukoliko imate ideje i želeli biste da se uključite u naše društvo, obratite nam se, jer zajedno možemo da postignemo mnogo!\nLepo lice Srbije i našeg naroda, kao i svih dobrih ljudi zaslužuju da se prikažu na pravi način!


Kladionica: Padaju kvote na pobedu Norveške protiv Srbije! – Sport\nSvetske kladionice oborile su kvotu na pobedu Norveške pred sutrašnji meč sa Srbijom u polufinalu baraža za Evropsko prvenstvo (20.45, Nova S). Početkom marta uoči prvobitnog termina utakmice, koja je odložena za oktobar zbog epidemije koronavirusa, „orlovi“ su važili za favorita, ali se situacija u međuvremenu promenila.\nUprkos prednosti koju bukmejkeri daju skandinavskoj reprezentaciji, proslavljeni srpski fudbaleri Miloš Krasić i Milan Jovanović ubeđeni su da će „orlovi“ proći dalje.\nFudbal, Kladionica, Vestinorveska, srbija\nFudbaleri Srbije sutra u Oslu protiv Norveške igraju pred publikom?!


Aukcija posvećena žrtvama cunamija – Hi-Files\nAukcija posvećena žrtvama cunamija\nAudio Asylum u saradnji sa kompanijom Audiogon sponzoriše online aukciju čiji će prihod otići žrtvama cunamija i zemljotresa koji su nedavno zadesili Aziju. Aukcija će se odnositi na opremu, doniranu od strane proizvođača audio opreme, muzičkih producentskih kuća, kao i audiofila i muzičkih zaljubljenika širom sveta. Prihodi će biti usmereni humanitarnim organizacijama izabranim od strane donora, izuzev u slučaju da individualni donatori odluče da pobednik na licitaciji lično izabere primaoca.\nSličnu dobrotvornu aukciju Audio Asylum je organizovao nakon terorističkog napada na Svetski trgovinski centar u Njujorku, kada je sakupljeno 200.000 dolara. “S obzirom na broj stradalih i veličinu destrukcije uzrokovane cunamijem, nadamo se da ćemo zaraditi bar istu svotu novca kao pre par godina”, kaže Ole Lund Christensen, jedan od organizatora ovog događaja.\nViše informacija o celom događaju može se naći na sajtu www.audioasylum.com\nPrevious ArticlePioneer DVR-920H-S\nNext ArticleU svetu kućnih bioskopa na pomolu je novi trend\nMultirum iz Klipscha\nPrinova u M-DAC porodici\nTV tržište na CES sajmu\nBojan Jović 18/12/2017\nHi-Files 71 u prodaji od 30. aprila\nBojan Jović 27/04/2016\nSpecijalizovana kućna rešenja kompanije Sony\nPrve slušalice iz PSB-a\nBojan Jović 19/05/2012


Obustavljeni radovi u Bloku 37, Vesić: Investitor prihvatio moju molbu i povukao mašine - Biznis Telegraf.rs\nInvestitor poslovnog objekta u bloku 37 Durst development DOO Beograd saopštio je da od danas pa dok situacije ne bude rešena obustavlja radove na toj lokaciji.\n- Bez obzira na činjenicu što posedujemo urednu i važeću dokumentaciju za izvođenje radova, kao što su važeća građevinska dozvola, plaćen doprinos za uređenje građevinskog zemljišta i aktuelnu potvrdu o prijavi radova, a kao izraz dobre volje prema Gradu Beogadu i stanarima bloka 37 počev od danas 11. juna investitor obustavlja sve radove do daljnjeg, odnosno do rešavanja opšte situacije - navedeno je u saopštenju.\nRanije danas zamenik gradonačelnika Beograda Goran Vesić izjavio je da je kompanija Durst prihvatila njegovu molbu da obustavi radove na tom placu i povuče mašine i radnike dok u razgovorima ne bude pronađeno najbolje rešenje za građane, grad Beograd i samu kompaniju.\n– Kada sam dobio izveštaj inspekcije koja je konstovala da su svi radovi u bloku 37 urađeni u skladu sa zakonom sastao sam se sinoć sa predstavnikom austrijske kompanije Durst. Rekao sam im da je zgrada za koju su dobili građevinsku dozvolu, na osnovu GUP iz 2003. i 2009. godine, neprimereno velikih gabarita za tu lokaciju. Potpuno razumem građane koji su protiv toga i da živim u zgradama pored tog placa isto bih reagovao kao oni. Investitor veoma dobro razume da važeći GUP, koji je usvojen 2016. godine, ne dozvoljava izgradnju tako velike zgrade ni po spratnosti, ni po gabaritu, te je iskoristio pravo koje mu daje zakon da ako je proceduru započeo po starom planu završi je po istom.\n- Zamolio sam investitora, u ime građana, da obustavi radove, povuče radnike i mašine dok u pregovorima sa gradom ne pronađemo trajno rešenje. Ovo rešenje treba da zadovolji interese grada Beograda, građana i investitora. Investitor je prihvatio moju molbu i tamo od danas više neće biti radova. Zahvalan sam na razumevanju – rekao je Goran Vesić.\n- Razgovaraću sa građanima koji žive u Bloku 37 i koji su opravdano uznemirani i u čije sam ime molio investitora da prekine radove. Naravno da neću da razgovaram sa političkim prevarantima koji su bili deo vlasti koja je usvojila urbanistički plan koji je dozvolio ovu monstrum zgradu, a koji su pokušali da se okoriste o ovaj protest. Ali navikao sam na to da rešavam probleme koje su nam ti bivši funkckoneri, sitni politikanti, ostavili od Petog parkića do parka na Banovom brdu ili vračarskih građevina – izjavio je Vesić.


Zahtev za oporavak Microsoft naloga nije odobren\nInformacije u ovom članku pretpostavljaju da ste pokušali prethodne korake za poništavanje i spasavanje naloga. Ako niste pokušali da iskoristite ovu porudžbinu, pređite na 1: poništavanje lozinke Microsoft naloga.\nOporavak naloga nije odobren\nShvatamo vašu frustraciju ako otkrijete da ne možete da oporavite nalog. Proces oporavka naloga je dizajniran da zaštiti vaš nalog i njegov sadržaj.\nTo znači da naša podrška i aktivisti koji podržavaju više ne mogu da urade više nego što možete sami za obrazac za oporavak naloga. Nemaju mogućnost da vam šalju veze za poništavanje lozinke ili vam pružaju druge načine za pristup ili promenu detalja naloga.\nŠta možete da uradite...\nPonovo popunite obrazac za oporavak naloga Preporučujemo da ponovo pokušate da popunite obrazac za oporavak naloga. To možete da uradite po dva puta dnevno. Uradite ovo ako pronađete više informacija ili zapamtite nešto drugo o nalogu koji će vam pomoći.\nKreiranje novog Microsoft naloga Uvek možete da napravite novi Microsoft nalog u okviru privremenog ako imate problema sa zahtevom za oporavak i pokušajte ponovo kasnije kada se setite nečeg novog koji može da pomogne.\nDodavanje funkcija bezbednosti i oporavka za novi nalog Ako odlučite da kreirate novi Microsoft nalog, preporučujemo vam da izvršite uputstvo da biste odmah dodali neke dodatne bezbednosne informacije o informacijama o bezbednosti. Pregledajte i podesite alternativni znak za prijavljivanje, na primer aplikaciju za Microsoft potvrda identiteta za prijavljivanje na nalog.


ZAKON O SLOBODI OKUPLJANJA: PRVI NACIONALNI IZVEšTAJ O PRAćENJU PODSTICAJNOG OKRUžENJA ZA RAZVOJ CIVILNOG DRUšTVA U SRBIJI\nPravni okvir koji garantuje slobodu javnog okupljanja i izražavanja u Srbiji je dobar, ali ga organi javne vlasti ne primenjuju uvek, pokazuje Prvi nacionalni izveštaj o praćenju podsticajnog okruženja za razvoj civilnog društva u Srbiji.\n"Problema u vezi sa slobodom okupljanja smo svesni već godinama, na osnovu primera zabrane 'Parade ponosa', a nepoštovanje slobode govora sve češće se ogleda kroz pritiske na novinare i medije", rekla je na prezentaciji izveštaja u Medija centru u Beogradu izvršna direktorka organizacije "Građanske inicijative" Maja Stojanović.\nZa poštovanje slobode izražavanja treba da se zalažu prvenstveno novinarska udruženja i asocijacije, ali je veoma važna i podrška civilnog sektora, naglasila je Stojanovićeva.\nPrema izveštaju koji je izrađen uz finansijsku podršku Evropske unije i Balkanske mreže za razvoj civilnog društva, jedna od spornih tačaka u razvoju civilnog sektora u Srbiji jeste i status javnog interesa koji nije jasno definisan.\nKako je objasnila Maja Stojanović, treba definisati javni interes i harmonizovati zakone, poboljšati poreski sistem kako bi bio povoljniji za organizacije civilnog društva i ojačati kapacitet poreske uprave za razumevanje specifičnih karakteristika organizacija civilnog društva.\nNalazi iz izveštaja pokazuju takođe da državna podrška civilnom sektoru nije dovoljno transparentna, tako da, naročito na nivou lokalne samouprave, često nije moguće doći do informacije koliko se novca izdvaja, recimo, za sportska udruženja, a koliko za civilne organizacije koje se bave pružanjem raznovrsnih socijalnih usluga.\nJedna od preporuka iz izveštaja jeste da građansko obrazovanje postane obavezan predmet za sve učenike u osnovnim i srednjim školama, kao i da se poboljša kvalitet izvođenja nastave.\nPotrebno je, kako je navela Maja Stojanović, usvojiti i nacionalnu strategiju za podsticajno okruženje civilnog društva i uspostaviti veće za organizacije iz tog sektora.\nDirektorka Kancelarije za saradnju sa civilnim društvom Vlade Srbije Ivana Ćirković rekla je da bi nacrt te strategije trebalo da bude završen početkom maja, nakon čega bi usledile konsultacije s predstavnicima civilnog sektora na lokalnom nivou i potom formiranje radne grupe za izradu dokumenta.\nPrema njenim rečima, iako je usvajanje tog dokumenta bilo planirano do kraja ove, najverovatnije će to biti odloženo za narednu godinu.\nNa osnovu podataka Agencije za privredne registre (APR), u Srbiji je registrovano više od 22.000 organizacija civilnog društva, odnosno raznih udruženja, fondacija i zadužbina.


Day: September 28, 2021 - GLAS OPOVA1\nOpovo, 28. Septembar 2021\nU ponedeljak, 27.septembra održan je Jesenji školski kros. Učestvovali su učenici Osnovne škole iz sva četiri sela opštine Opovo. Po lepom vremenu, učenici su se takmičili, uživali u prirodi i druženju. Jesenji i prolećni krosevi se tradicionalno održavaju već 60 godina i mnogi naši sugrađani, koji su došli da bodre mališane, setili su se svojih učešća na krosu. Pobednici su nagrađeni medaljama i peticama iz fizičkog.\nEpidemiološka situacija u Opovu: Trenutno 150 aktivnih slučajeva, juče 23 pozitivna testa\nTrenutno 150 aktivnih slučajeva, juče 23 pozitivna testa\nOPOVO, 28. septembar 2021 – U Opštini Opovo, kao i celom južnobanatskom okrugu epidemiloška situacija se pogoršava. Zaključno sa 27. septembrom na teritoriji Opštine Opovo je trenutno 150 aktivnih slučajeva Covid-19. U proteklih sedam dana (21-27. septembar) zabeleženo je 60 pozitivnih testova na koronavirus, a samo u toku jučerašnjeg dana 23.\nOd početka epidemije na teritoriji Opštine Opovo obolelo je ukupno 1469 građana.\nInstitut za javno zdravlje Vojvodine epidemiološku situaciju u pokrajini ocenjuje kao vanrednu.\nU ovom trenutku na teritoriji svih 45 opština i gradova situacija je vanredna.\nMeđu novoobolelima i dalje dominira radno aktivno stanovništvo, a među njima najveći deo čine osobe starosti od 20 do 39 godina, a potom 40 do 59 godina. U strukturi obolelih dominiraju nevakcinisane osobe svih uzrasta”, navodi se u saopštenju Institut za javno zdravlje Vojvodine.\nAuto Moto Savez: Jesenji uslovi vožnje\nJesenji uslovi vožnje\nBEOGRAD, 28. septembra (Tanjug) – Vozač danas očekuju jesenji uslovi vožnje, sa kišom, ponegde i uz pljuskove sa grmljavinom, saopštio je jutros Auto-moto savez Srbije.\nHotel Stari Banat: Žika & Smuđ, akustično rok veče\nŽika & Smuđ, akustično rok veče\nOPOVO, 28. Septembar 2021 – U subotu, 2. oktobra (21:00h) u bašti hotela „Stari Banat“ u Opovu nastupa akustični duet Žika & Smuđ. Na repertoaru su setovi YU pop – rok hitova.


Bunt na Bliskom istoku i spoljna politika SAD\nNovi anti-vladini protesti izbijaju širom Bliskog istoka, posle masovnih demonstracija i smene vlasti u Egiptu. Takva situacija predstavlja i nove mogućnosti, i nove prepreke za američku spoljnu politiku u regionu.\nJedna zemlja, zahtev jednog naroda za promenama… Američka vlada u početku je oprezno reagovala na egipatske proteste – sve dok, na kraju, predsednik Obama nije jasno stavio na znanje da podržava novu vladu.\n„Egipatski narod je progovorio, i njegov glas se čuo“, izjavio je američki predsednik.\nČuo se i glas drugih – širom Bliskog istoka. Obamina administracija sada treba da odluči kako da reaguje, i koga da podrži.\nU Bahreinu, specijalna policija prekinula je proteste koji su u početku bili mirni, i u prva dva dana ubila dvoje demonstranata. U Jemenu je došlo do sukoba izmedju učesnika studentskog protesta, vladinih pristalica i policije. Demonstranti traže ostavku predsednika Ali Abdulaha Saleha, koji je već obećao da se neće ponovo kandidovati. Demonstranti u Libiji traže smenu Moamera el Gadafija, koji njihovom zemljom vlada već 42 godine.\nPolicija je prebijala demonstrante koji su izašli na ulice Teherana. U pitanju su najveće demonstracije u toj zemlji od spornog izbora predsednika Mahmuda Ahmadinedžada 2009. Nasilje iranske policije osudio je predsednik Obama.\n„Ironija je što se iranski režim pretvara da slavi dogadjaje u Egiptu kada zapravo postupa potpuno suprotno tim dogadjajima, pucajući i prebijajući one koji pokušavaju da na miran način izraze svoje stavove.“\nDžejms Filips, Fondacija Heritidž\nDžejms Filips iz Fondacije Heritidž kaže da bi predsednik trebalo da ode korak dalje.\n„SAD bi trebalo da nastave da vrše maksimalan pritisak na režim, i pokušaju da izazovu razdor izmedju režima i naroda, a jedan od načina je pojačavanje sankcija u Ujedinjenim nacijama…“\nMedjutim, američka politika na Bliskom istoku različitim zemljama postavlja različite zahteve. Državna sekretarka Hilari Klinton dala je intervju TV mreži Al-Hura, koju finansira američka vlada.\n„Našim prijateljima upućujemo veoma doslednu poruku – promene su neophodne.“\nDžejms Zogbi iz Arapsko-američkog instituta kaže da zbog toga američka politika deluje neizbalansirano.\n„Vlade koje su trenutno u nevolji su upravo one koje su nas podržavale, i na čijoj smo podršci insistirali dok smo ostvarivali ciljeve koji su bili izuzetno nepopularni u samoj Americi. Zato je nedolično prosto promeniti stranu u ovom trenutku.“\nDžejms Zogbi, Arapsko-američki institut\nZogbi kaže da je rezultat takve politike da se narodi u tim zemljama ljute na SAD što podržavaju autokratske režime, a vladari ljute na SAD što podržavaju demonstrante kada protesti dobiju na zamahu.\nZogbi takodje kaže da SAD gube kredibilitet u arapskom svetu pošto ne kritikuju Izrael i ne rade na unapredjenju mirovnog procesa.\n„Trebalo bi da u UN-u glasamo za, a ne protiv rezolucija o jevrejskim naseljima i da iza toga stanemo koristeći sav svoj politički uticaj.“\nAmerička spoljna politika i podrška Izraelu su uvek deo jednačine na Bliskom istoku.\nObamina administracija kaže da će, kada dodje do promena u regionu, demonstranti svoju energiju usmeriti ka novim mogućnostima, umesto što izlivaju negativne emocije prema SAD i Izraelu. U ovom trenutku, medjutim, nove mogućnosti su upravo ono što daje motivaciju demonstrantima.


Novi Kneževac - Oktobar mesec strarih - Potiski News\nNovi Kneževac – Oktobar mesec strarih\n23.10.2018 Dana, Bogdan, Radovan Knežević Popov\t0 Comments\nU Udruženju penzionera novi predsednik , nove aktivnosti za starije doba. Svakog meseca mogućnost putovanja, da li pozorište, koncerti, ekskurzije…\nOd maja meseca ove godine novi predsednik Opštinskog udruženja penzionera Novi Kneževac je Radivoj Dragić koji tek što je zakoračio u penzionerske dane zajedno sa svojim podmalđenim Izvršnim odborom je odlučio da promeni sadržaj za najstarije građanstvlo opštine Novi Kneževac , zadržavajući sve što su do sada radili u Udruženji i oplemenjujući ga sa novim sadržajima i aktivnostima.\nSvako sa novim idejama je dobro došao jer Udruženje penzionera nije zatvorena institucija nego želi da se približi ne samo svojim korisnicima nego i svim građanima opštine.\nPored održanog Regionalnog sportskpog susreta u junu mesecu, u Udruženju organizuju posete pozorišnim predstavama od Subotice do Beograda, kao i posete koncertima i ekskurzije jednodnevne svetskim metropolama koje su u bližoj okolini.\nKako saznajemo od predsednika Udruženja Dragića prave se spiskovi za humanitarne pakete za najugroženije članove Udružnja koji će biti isporućeni polovinom novembra meseca, a ono što je najlepše je nagoveštaj od Bratislava Đorđrvića ( oca Aleksandra Đorđevića) da će pružiti pomoć i podršku da se učestvuje u projektu “Živimo zajedno” , što znači da se istakne značaj sporta za sve kategorije ljudi , pa i na starije i gde će se ostvarivati neposredni sadržaji , podrška i pomoć u razvijanju sportskih aktivnosti u opštini, naročito strarijih lica uz dobijanje spotskih rekvizita, opreme i sl.\nUdruženje penzionera, takođe, nudi svojim članovima “Merkurov” medicinski paket u Vrnjačkoj Banji od 01. decembra 2018., do 31. marta 2019. koji podrazumeva pun pansion sa lekarskim pregledom i terapijom u zavisnosti od indikacija po ceni od 3,300 dinara po danu.\n← Senta – Održani šesti „Pozorišni dani Jovana Đorđrvića“\nKanjža- IX Memorijali rvački turnir „Čaba Ferenc“ →


Normalizacija odnosa Rusije i Amerike je počela, ali zahteva vreme - Sputnjik Srbija\n13:42 20 Januar 2021\n22:52 10.05.2017 Preuzmite kraći link\n„Poseta Lavrova Americi, isto kao i prethodno zasedanje bilateralne radne grupe visokog ranga u Njujorku, potvrđuje da je postepeno obnavljanje normalnih rusko-američkih odnosa realno počelo, ali da će ovaj proces zahtevati određeno vreme“, rekao je senator.\nPrema njegovim rečima, apsolutna simetrija kontakata – sastanak predsednika Rusije Vladimira Putina s Tilersonom u Moskvi i Trampa s Lavrovom u Vašingtonu – veoma je važan znak koji svedoči o tome da se „dijalog gradi strogo ravnopravno, bez pokušaja da se drugoj strani nametne sopstveni stav“.\nPrema njegovoj oceni, upravo takvi pokušaji s američke strane tokom prethodne administracije doveli su odnose Rusije i SAD u najdublju krizu još od vremena Hladnog rata.\n„Ako je nova američka administracija radila na greškama i ako je spremna da ih ne ponavlja tvrdoglavo, imamo dobre šanse. U tom smislu, poseta Lavrova je veoma pravovremena i zbog toga daje rezultate“, uveren je senator.\nrusko-američki odnosi, Donald Tramp, Konstantin Kosačov, Sergej Lavrov\n13:23 Uživo: Vašington kao vojna baza, Amerika u pripravnosti pred inauguraciju /video, foto/


Problemi u izradi diplomskih/završnih radova\n► Problemi u izradi diplomskih/završnih radova\nZapočeo Siniša Ranđić, 05.03.2016, 00:23\n05.03.2016, 00:23 Poslednja Izmena: 18.03.2016, 00:24 od Siniša Ranđić\nDugogodišnje iskustvo u rukovođenju izradom diplomskih i završnih radova i problemi koje imaju studenti u njihovoj izradi teraju me da o tome kažem neku reč. Bez želje da ove probleme pripišem lošoj implementaciji "Bolonjskog procesa" moram da naglasim da su problemi o kojima želim da govorim do izražaja došli upravo kod generacija koje studiraju, kako se to popularno kaže "po Bolonji". Iako je jedan od osnovnih postulata "Bolonje" podizanje efikasnosti studiranja ono se čak i smanjuje baš na samom kraju studija. Studenti u završnoj godini pored ispita predviđenih tzv. curriculum - om moraju da urade i završni ili diplomski rad, zavisno od vrste studija. Međutim, ako studenti u poslednjem semestru imaju veći broj ispita onda se postavlja pitanje da li mogu sav posao da završe u sedam meseci (mart - septembar) i diplomiraju do 30. septembra kada im ističe rok da budu promovisani u svršene studente u tekućoj školskoj godini dobijanjem diplome (ne potvrde o diplomiranju). Izmenama režima studiranja ispitni rok u junu mesecu traje do polovine jula, a septembarski počinje već oko polovine avgusta tako da je letnji odmor kako za nastavnike tako i za studente značajno skraćen. U tom periodu praktično ne postoje uslovi da se i nastavnici i studenti posvete izradi diplomskih/završnih radova, pogotovu studenti koji ne žive u mestu studiranja i tokom letnje pauze nemaju smeštaj.\nZahvaljujući Internetu studenti i nastavnici i tokom letnje pauze mogu da budu u stalnom kontaktu, ali bez obzira na to postoji niz objektivnih ograničenja koje smanjuju efikasnost rada i smanjuju kvalitet urađenog posla. Jer ništa ne može da zameni neposredan kontakt, bez obzira da li se radi o praktičnom ili teorijskom diplomskom radu. U principu najveći problem predstavlja broj predmeta koje studenti slušaju u završnom semestru tako da često nisu u stanju da paralelno urade i ispitne i obaveze koje proističu kroz izradu diplomskog rada. Ako se tome dodaju i eventualni zaostali ispit onda se problem samo uvećava. Ovde moram da ukažem i na jedan problem koji stvaraju nastavnici, koji zbog svojih potreba premeštaju predmete iz semestra u semestar tako da studenti na kraju dobijaju i nepredviđene obaveze. Konačno kašnjenje u ispunjavanju obaveza, prenosom u narednu godinu kako ispita tako i nezavršavanjem diplomskog rada studenti plaćaju novčano.\nZbog toga apelujem da se kod definisanja novih planova studijskih programa vodi računa da u završnom semestru bude smanjen broj ispita, kao i da se spreči neopravdano prenošenje predmeta iz prethodnog semestra ili čak prethodnih godina u završni semestar. Na taj način će se studentima pružiti zaista prava prilika da efikasno studiraju. Da li će je oni iskoristiti to naravno zavisi od njih, ali fakultet ne sme da svojom organizacijom rada smanjuje te mogućnosti.


Zamenik gradonačelnika Beograda Goran Vesić izjavio je da su se na današnjoj sednici o nacrtu plana generalne regulacije šinskih sistema u prestonici čula različita mišljenja, ali da je najbolja vest to što su, kako kaže, i opozicione stranke koje su negirale da će se metro ikada graditi u Beogradu, shvatile da će se on graditi već u novembru.\n"Očigledno je da je to za mnoge bilo suočavanje sa istinom, a to je da ćemo mi prvi, posle 51 godine, početi da gradimo metro", rekao je Vesić novinarima nakon sednice.\nNaveo je da su se na sednici čule različiti predlozi, pa tako i da neke institucije predlažu trase metroa na osnovu podataka iz 1981. godine.\nKako je istakao, najvažnije od svega jeste da će metro početi da se gradi za manje od mesec dana.\nTreba da produžimo tramvajske linije za više od 42 km\nIzrazio je žaljenje što se većina onih koji su davali svoje primedbe nisu bavili Planom generalne regulacije šinskih sistema.\nNaveo je da je za Beograđane važno da je konačno završen poslednji korak pred sednicu Skupštine grada na kojoj treba da bude usvojen ovaj plan i da će konačno moći da se krene u izgradnju metroa.\nIstakao je da su sva tri pođednako značajna i da će Beograđani imati moderan sistem, te da će metro odrediti pravce razvoja grada.\nKako je dodao, cilj je da većina građana pređe na šinski sistem kako bi on bio korišćen kao brz, ekološki sistem, kako bi se ulice oslobodile od automobila i kako bi veliki deo prostora bio vraćen pešacima, biciklistima, ali i iskošćen za sadnju parkova.


Vesti online / Sport / Košarka / Beograd spreman za košarkaški spektakl\nBrani trofej sa Fenerbahčeom: Željko Obradović\n- Arena je nikada lepša i spremnija. Sve što je bilo do nas, mi smo uradili, pet dana pre roka. Ljudi iz Evrolige kažu da su prezadovoljni, da smo uradili sve na najbolji mogući način - rekao je Mali koji je danas obišao Arenu, gde je održana i sednica Organizacionog odbora završnog turnira Evrolige.\nMali je istakao da se za vikend očekuje više od 20.000 turista u Beogradu, pre svega iz zemalja čiji klubovi igraju na turniru, a to su Turska, Rusija, Španija i Litvanija, a da se samo na Aerodromu "Nikola Tesla" očekuje više od 50 vanrednih letova. Direktan prenos Fajnal-fora biće emitovan u više od 200 zemalja, rekao je Mali i dodao da je to sjajna prilika za promociju Srbije i Beograda.\n- Da pokažemo još jednom da smo sportska nacija, košarkaška velesila. Za vikend u našem gradu biće sportski spektakl, a Beograd i Srbija i košarkaški centar Evrope - istakao je Mali i dodao da će u isto vreme Beograd biti domaćin i juniorskog Fajnal-fora, na kojem učestvuje osam timova, od kojih dva iz Srbije, Mega i Crvena zvezda.\n- Drago mi je što smo još jednom pokazali koliko smo ozbiljni i sposobni da organizujemo ovako velika takmičenja na pravi način - podvukao je gradonačelnik.\n- Uložili smo skoro 2 miliona evra, kao grad, u proteklih nekoliko meseci kako bi Arena izgledala ovako kako izgleda - rekao je on.\n- Pokazujemo da ne postoji prepreka, takmičenje, stvar koju ne možemo zajedno da organizujemo - rekao je Mali.\nNa završnom turniru, u polufinalu branilac titule Fenerbahče igraće protiv Žalgirisa, dok se moskovski CSKA sastaje sa Realom iz Madrida. Predsednik Skupštine grada Nikola Nikodijević istakao da savremena oprema ostaje u vlastištvu Arene, odsnosno nije nabavljena samo za turnir, te da je to prva ozbiljnija investicija od kada je dvorana puštena u rad. Na terenima košarkaških klubova Partizan i Crvena zvezda, na Kalemegdanu, koje je Evropliga obnovila uoči Fajnal-fora biće "fan zona". Kako je rekao Nikodijević, to je simbolično mesto na kojem se rodila srpska i jugoslovenska košarka, pa će na terenima na Kalemegadnu biti organizovani zabavni progarami za posetioce, revijalne i humanitarne utakmice...\nKOŠARKA Teodosić: Moj san je da odbranim titulu u Evroligi\nKOŠARKA Teodosić: Posrećilo se i meni da osvojim Evroligu


Proslavljen Dan Kopnene vojske na svečanoj akademiji u Nišu - Niške vesti\nProslavljen Dan Kopnene vojske na svečanoj akademiji u Nišu\nAutor: Portal Niške vesti u Društvo 17. novembra 2017.\nCeremonija svečanog uručenja odlikovanja, koje je predsednik Republike Srbije dodelio pripadnicima Ministarstva odbrane i Vojske Srbije, povodom Dana Kopnene vojske i Dana pešadije održana je sinoć u Domu Vojske Srbije u Nišu\nOdlikovano je 49 pripadnika Ministarstva odbrane i Vojske Srbije za izuzetne zasluge i rezultate pokazane u obavljanju dužnosti i zadataka u oblasti odbrane i bezbednosti Republike Srbije.\nTom prilikom, izaslanik predsednika Republike Srbije Nikola Selaković, u prisustvu ministra odbrane Aleksandra Vulina i načelnika Generalštaba Vojske Srbije generala Ljubiše Dikovića uručio je odlikovanja nagrađenima.\nZa izuzetne zasluge i postignute rezultate u oblasti odbrane i bezbednosti Republike Srbije odlikovano je 17 pripadnika Ministarstva odbrane i Vojske Srbije.\nZlatnom medaljom za zasluge i postignute rezultate u oblasti odbrane i bezbednosti Republike Srbije odlikovao je pukovnika Slađana Ristića, a još 16 pripadnika Ministarstva odbrane i Vojske Srbije dobilo je Srebrne medalje za zasluge i postignute rezultate u oblasti odbrane i bezbednosti Republike Srbije.\nZa zasluge i izuzetne rezultate pokazane u obavljanju dužnosti i zadataka u oblasti odbrane i bezbednosti Republike Srbije predsednik Vučić je odlikovao 32 pripadnika Ministarstva odbrane i Vojske Srbije.\nPrenoseći pozdrave i čestitke predsednika Vučića odlikovanima, izaslanik predsednika Republike Nikola Selaković je istakao da dodeljena odlikovanja oslikavaju bogatu vojničku karijeru kroz koju su prošli pripadnici Vojske Srbije službujući u garnizonima širom bivše SFRJ, SRJ i sada Republike Srbije.\nZastavnik prve klase Saša Krsmanović, pripadnik Centra za obuku Kopnene vojske iz Požarevca, dobitnik Srebrne medalje za revnosnu službu, ukazao je na veliku čast i ponos jer je među odlikovanima.\n– Ponosan sam na sebe i na svoje kolege iz jedinice i na sve pripadnike Vojske zbog toga što nam je predsednik Republike ukazao ovakvu čast. Medalja će meni lično, kao i mojim kolegama u budućnosti značiti još veći podstrek za postizanje vrhunskih rezultata – poručio je zastavnik Krsmanović.\nSrebrna medalja za revnosnu službu uručena je sinoć i potpukovniku Zoranu Petroviću iz Komande Kopnene Vojske.\n– Veliko mi je zadovoljstvo zbog truda i rada koji nije samo moj, već svih kolega koji su oko mene i koji me okružuju, ali i podstrek za ubuduće – naglasio je potpukovnik Petrović dodajući da je to odlikovanje veliki podstrek za nastavak vojničke karijere.


Srbi meta lopova u Osojanu: Obijene tri kafane i prodavnice, ukradena jedna kola\nU Osojanu su u ranim jutarnjim satima opljačkane prodavnice, kafana i nekoliko domaćinstava, a meštani kažu da su često izloženi pljačkanju.\nU Osojanu živi oko 500 stanovnika, a u selu nema ulične rasvete što lopovima ide u korist, prenosi RTK na srpskom jeziku.\nSavetnik u Ministarstvu za zajednice i povratak Dragan Repanović ističe da je u nekim povratničkim selima planirano postavljanje video nadzora kako bi se pomoglo u rešavanju ovih slučajeva.\n"Obijene su tri kafane i prodavnice, ukradena su i jedna kola. Iz tih prodavnica ukradeno je sve što je bilo vredno, od televizora, rakije, ukraden je i jedan kazan za rakiju. I pored toga što apelujemo na Kosovsku policiju, Euleks i Kfor, pored tih njihovih čestih patrola sve ovo se opet dešava. Jedini problem je što još niko nije uhvaćen", poručio je Repanović.\nJedna od porodica koja je opljačkana kaže da su lopovi odneli sve što su mogli.\n"Ne mogu da razumem koja je naša bezbednost i naš život. Ja od te kafane živim, ne radimo nigde ni ja ni suprug, to je sve što imamo ovde. Došlo je vreme da moram da bežim i da odem odavde", rekla je Stanomirka Repanović.\nValjevac uhapšen posle osam krađa\nPAHULJE ŠARAJU NEBO Pao prvi sneg u Beogradu


Selaković očekuje podršku Letonije u traženju kompromisnog rešenja u dijalogu Beograda i Prištine - Kosovo Online\nSelaković očekuje podršku Letonije u traženju kompromisnog rešenja u dijalogu Beograda i Prištine\n25. Septembar 2021. • 09:17\nMinistar spoljnih poslova Srbije Nikola Selaković sastao se u Njujorku sa ministrom inostranih poslova Letonije Edgarsom Rinkevičsom i izrazio očekivanje da će Letonija podržavati proces traženja mirnog i kompromisnog rešenja u dijalogu Beograda i Prištine.\nKako se navodi u saopštenju Ministarstva spoljnih poslova, Selaković je rekao da se, i pored razlike u stavovima o Kosovu, nada da će Letonija, kao država koja je dosledan borac za vladavinu prava i stabilnost u Evropi, podržavati proces traženja mirnog i kompromisnog rešenja u dijalogu Beograda i Prištine.\nSelaković je sagovornika upoznao sa najnovijim pokušajem Prištine da destabilizuje situaciju na terenu, kao i sa činjenicom da sadašnja kosovska vlada javno odbija da sprovede dogovore postignute u briselskom dijalogu uz posredovanje EU.\nMinistri su razmenili iskustva dveju zemalja u borbi protiv pandemije virusa korona i nastojanjima da se ekonomija što pre vrati u normalne tokove.\nSelaković je konstatovao da je saradnja naših zemalja dobra i da postoji obostrani interes Srbije i Letonije za intenziviranje ekonomskih odnosa, koji su u ovome trenutku na nivou ispod objektivnih mogućnosti dveju privreda.\nMinistar Selaković je sagovornika informisao o reformskim procesima u Srbiji, kao i sa ekonomskim rezultatima u proteklih sedam godina, naglasivši da je naša zemlja postigla veliki napredak na polju vladavine prava, za koji se očekujemo da će biti prepoznat i valorizovan.\nŠef srpske diplomatije izrazio je očekivanje da će Letonija imati objektivan stav kada je reč o vrednovanju reformskih procesa u Srbiji i da će pružati podršku Srbiji u ostvarivanju ključnog strateškog cilja, a to je punopravno članstvo u EU.\nSagovornici su razgovarali o saradnji u multilateralnim organizacijama i saglasili se da treba da se nastave političke konsultacije dva ministarstava spoljnih poslova, dodaje se u saopštenju.\nSelaković sa kolegom iz LetonijeMinistarstvo spoljnih poslova\nKosovo Briselski dijalog Nikola Selaković Letonija Njujork\nSelaković: Srbija opredeljena da jača sveukupne odnose sa Ganom\nMinistar spoljnih poslova Srbije Nikola Selaković razgovarao je danas u Njujorku sa ministarkom inostranih poslova Gane Širli Bočvej.\nSelaković: Sagovornici u Njujorku puni reči hvale za ekonomski napredak Srbije\nSelaković: Značajna podrška Indonezije našim stavovima po pitanju Кosova


Predlog zakona o ravnopravnosti žena i muškaraca će biti povučen\nBeta\t 12. februara 2016. 09:35\nPredlog zakona o ravnopravnosti žena i muškaraca biće povučen iz skupštinske procedure zbog dodatnih konsulatacija, najavila je danas potpredsednica Vlade Srbije i ministarka gradjevinarstva, saobraćaja i infrastrukture Zorana Mihajlović.\n“Odlučila sam da zbog dodatnih konsultacija sa delom nevladinog sektora, kao i posle dogovora sa premijerom Srbije Aleksandrom Vučićem, iz skupštinske procedure povučem Predlog zakona o ravnopravnosti žena i muškaraca na dodatne konsultacije”, izjavila je Mihajlović.\n“Upravo zbog toga ne želim da bilo ko u Srbiji bude protiv njega”, rekla je Mihajlović.\nMihajlović, koja predsedava Koordinacionim telom za rodnu ravnopravnost, navela je da je do sada predložena rešenja podžao velikog broja domaćih i medjunarodnih organizacija, zaštitnik gradjana, poverenica za zaštitu ravnopravnosti, poverenik za informacije od javnog značaja, Evropska komisija.”Želim da u Srbiji imamo opšti konsenzus u društvu u vezi sa ovim zakonom. I zato ću u narednom periodu obaviti konsultacije sa organizacijama koje su izrazile odredjene sumnje kako bismo svi zajedno došli do najboljeg rešenja”, istakla je Mihajlović.\n“Ženama više neće smeti da postavljaju pitanja ‘kad planirate da se porodite’, ili ‘pošaljite nam fotografiju’ prilikom konkurisanja za posao. Trudnice neće moći da izgube posao samo zato što će postati majke”, izjavila je tada Mihajlović.


Pitanja nakon ubistva policajca kod Skoplja\nPripadnici specijalne policije u akciji u centru Skoplja - arhivski snimak.\nNakon oružanog napada koji se u četvrtak, 3. januara dogodio u predgradju Skoplja još nema odgovora o prirodi ovog incidenta u kome je smrtno stradao jedan pripadnik snaga bezbednosti.\nČetrdesetogodišnji policajac, Zoran Markovski, ubijen je u četvrtak u oružanom napadu kod benziske pumpe na izlazu iz Skoplja, a još dvojica policajaca su ranjena, ali nisu u životnoj opasnosti. Portparol MUP-a, Ivo Kotevski, kaže da policija još uvek traga za napadačima, koji su iz vozila u kretanju pucali iz automatskog oružja prema džipu u kome su se nalazili pripadnici Jedinice za specijalne zadatke. Auto marke Opel Vektra sa automatskim naoružanjem u njemu i sa falsifikovanim registracionim tablicama sinoć je nadjen na ulazu u skopskom selu Aracinovo:\n"Automobil koji je sinoć bio pronadjen odmah je prenesen u MUP i vrše se dopunska veštačenja. Radi se i na uzimanju otisaka sa dve automatske puške i puškomitraljeza koji su bili u nadjenom automobilu," rekao je Kotevski.\nBezbednosni analitičari kažu da način i mesto napada podsećaju na događaje iz 2000. godine, koji su bili uvertira u oružani konflikt u Makedoniji godinu kasnije. Cilj napada, prema profesoru Stefanu Budžakovskom, nije samo ubistvo policajca, već destabilizacija bezbednosne situacije. Incident, dodaje on, može se gledati i u regionalnim okvirima, odnosno povezati i sa procesom rešavanja Kosovskog statusa:\n"Imamo dosta nejasnu situaciju, jer je na površini stavljeno mnogo opcija. Na tim opcijama uvek se nesto stavlja kao pozadina, da bi se moglo intervenisati u bilo kakvoj situaciji," kaže profesor Budžakovski. Neki drugi eksperti smatraju da ovaj incident ne treba stavljati u politički kontekst, ali da ovakva ubistva na veoma frekventnim mestima u glavnom gradu treba da zabrinu bezbednosne organe.


TK: Sutra isplata sredstava za korisnike programa socijalne podrške\nMinistarstvo finansija Tuzlanskog kantona sutra će izvršiti isplatu sredstava za korisnike programa socijalne podrške, saopćeno je iz Vlade TK.\nKrajnjim korisnicima, ukupno jedanaest oblika pomoć,i biće stavljeno na raspolaganje ukupno 1.087.673,14 KM. Od ovog iznosa za stalnu novčanu pomoć odnosi se 419.618,26 KM, za dječiji dodatak 252.524,63 KM, uvećani dječiji dodatak 73.075,20 KM, jednokratnu pomoć za novorođenu djecu 8.466,00 KM, pomoć u prehrani djeteta 25.813,00 KM, obrok u vrijeme nastave u školama 8.595,00 KM, privremenu novčanu pomoć 3.137,50 KM, jednokratnu novčanu pomoć 47.349,90 KM, prijevoz djece sa posebnim potrebama 59.568,30 KM, hraniteljstvo 54.525,35 KM.\nSutra će i po prvi puta biti realizirana sredstva za jednokratnu novčanu pomoć za roditelje za troje i više zajedničke djece.\nRadi se o novouspostavljenom pravu, kao obliku podrške Vlade TK pronatalitetnoj politici. Za korisnike ovog prava, sutra će biti isplaćeno ukupno 135.000,00 KM.\nMinistar finansija Suad Mustajbašić dao je i nalog da se isplate po svim oblicima socijalne pomoći isplaćuju prioritetno i bez odlaganja, čim budu obrađeni od strane Ministarstva za rad, socijalnu politiku i povratak.\n„Sutrašnjom isplatom će biti isplaćena sredstva za sve naknade, odnosno prava koja su obrađena od centara za socijalni rad, a u narednom periodu nastojat ćemo da korisnici ovih prava nemaju kašnjenja u primanju sredstava. I na taj način nastojimo pokazati našu socijalnu osjetljivost“, kazao je ministar Mustajbašić.\nDo kratkotrajne obustave u isplatama ove vrste naknada nažalost došlo je zbog rješavanja tehničkih aspekata, nastalih nakon smjene ministra za rad, socijalnu politiku i povratak TK Admira Hrustanovića, odnosno imenovanja novog potpisnika naloga za isplatu.\nIako će Ministarstvo finansija naloge za isplatu pustiti već sutra ujutro, korisnici sredstva mogu na svojim računima očekivati tek poslijepodne ili prekosutra, zavisno od procedura u bankama.\nImajući u vidu trenutnu epidemiološku situaciju na našem kantonu, ovim putem želimo apelirati na korisnike da ne stvaraju nepotrebne gužve prilikom uzimanja sredstava sa računa, odnosno da za tu namjenu koriste bankomate, odnosno da plaćanja vrše bezgotovinski.\nDrastičan novčani gubitak NBA lige


Direktor bijeljinske bolnice "Sveti vračevi" Milica Lovrić, urolog Duško Milićević i gradonačelnik Bijeljine Mićo Mićić predstavili su danas aparat za transuretralnu resekciju prostate koji je nabavljen zahvaljujući donaciji Gradske uprave.\nAparat za transuretralnu resekciju prostate, koji je Bolnici darovala Gradska uprava Bijeljina, koristi se za rješavanje problema kod benigne hiperplazije prostate i njegovom upotrebom biće umnogome olakšani operativni zahvati kod uroloških pacijenata.\nDirektor Bolnice Milica Lovrić istakla je da je ovim aparatom već juče obavljena prva operacija i da se bolnica vraća donatorskim aktivnostima započetim prije epidemije virusa korona.\n"Tim aktivnostima imali smo namjeru da oplemenimo rad bolnice i da joj vratimo kredibilitet koji s pravom zaslužuje. Jedna od tih donatorskih aktivnosti je i donacija Gradske uprave vrijedna 50.000 KM. Od tih sredstava je menadžment bijeljinske bolnice kupio aparat za transuretralnu resekciju prostate kojim će se poboljšati kvalitet rada urologa i stepen bezbjednosti pacijenata", rekla je Lovrićeva na konferenciji za novinare.\nOna je navela da ovaj aparat imaju veće i razvijenije bolnice i da on predstavlja standard u urologiji.\nLovrićeva je izrazila zadovoljstvo što bijeljinska bolnica građanima Semberije sada i u ovom pogledu može pružiti najveći stepen zdravstvene zaštite.\nOna je zahvalila gradonačelniku Bijeljine na pomoći, ali i svim donatorima koji pokazuju veliki stepen brige za zaštitu zdravlja stanovništva Semberije.\nGradonačelnik Bijeljine Mićo Mićić rekao je da je zadovoljstvo što ova zdravstvena ustanova radi na modernizaciji, te da je Gradska uprava odlučila da u tome pomogne.\n"Ovo je dio pomoći Gradske uprave, ali treba zahvaliti i svim privrednicima i drugima koji su podržali akciju menadžmenta na osavremenjavanju Bolnice, sve one koji su pokazali društvenu odgovornost koju treba pohvaliti", istakao je Mićić.\nOn je izrazio očekivanje da gradska bolnica sada može odgovoriti svim zahtjevima savremenog društva i savremene bolnice."Zato smo mi odlučili da bez imalo razmišljanja kupimo jedan ovakav aparat", rekao je Mićić i dodao da je obaveza Grada da pomaže zdravstvenim ustanovama.\nUrolog Duško Milićević rekao je da ovaj aparat podrazumijeva mogućnost operacije prostate i mokraćne bešike kroz tansuretralni kanal, ali i nekih manje čestih patoloških stanja.\n"Možemo da se pohvalimo da u Republici Srpskoj nema takvog aparata koji predstavlja zlatni standard u Evropi vezano za operacije prostate", rekao je Milićević.\nOn je naveo da se primjenom ovog aparata smanjuje trajanje operacije, krvarenje, te komplikacije, a lakši je i postoperativni oporavak."U ime Odjeljenja urologije, ali i pacijenata, zahvaljujem gradskoj upravi na ovoj donaciji", rekao je Milićević.


FoNet portal :: Pretraga / tagId=33290\nTag: blokada, Pogodaka: 160\nUkinuti blokadu Kalinjingrada\nNemački kancelar Olaf Šolc izjavio je danas da je neophodno smanjiti tenzije na Baltiku tako što će Litvanija i Evropska unija ukinuti restrikcije koje se odnose na transport robe iz Rusije u njenu enklavu Kalinjingrad, preneo je Politiko.\nRadnici Fijat automobila Srbija prekinuli su u 18:16 blokadu autoputa kod Sava centra u Beogradu, koja je trajala od 13:09, a nakon što su od šefa kabineta predsednika Srbije dobili pisane garancije da će se Aleksandar Vučić sastati sa njima u subotu i razgovarati o rešavanju problema.\nRadnici kragujevačkog Fijata blokirali su u 13.10 autoput kod Sava centra u Beogradu u oba smera.\nRusija blokira izvoz žitarica\nMilioni ljudi mogli bi gladovati zbog ruske blokade ukrajinskih luka na Crnom moru, izjavio je danas ukrajinski predsednik Volodimir Zelenski, javlja Rojters.\nNi službenici ne rade\nNakon što su sindikati Stelantisove fabrike automobila u Kragujevcu najavili da će u četvrtak sedam sati blokirati glavni ulaz i onemogućiti ulaz u nju, menadžment je obavestio zaposlene u službama i radnike angažovane na održavanju da ne dolaze na posao, saznaje FoNet.\nBlokiran izvoz žita


TotalCar.rs » Poznate specifikacije novog Mercedesa S600\n0 komentara 4090 pregleda\nNekoliko navodno službenih fotografija novog Mercedesa S600 pojavilo se na internetu uoči njegove premijere na auto showu u Detroitu zakazane za 13. januar. Iako slika spoljašnjeg dela ne otkriva mnogo, mogu se primetiti četvorostruke izduvne cevi i obavezno S600 i V12 oznaka.\nObjavljena lista specifikacija otkriva kako će model biti opremljen 6.0-litarskim bi-turbo V12 motorom koji razvija 530 KS i 830 Nm obrtnog momenta, a koji će navodno biti uparen sa 7G-Tronic Plus menjačem. Automobil će tako moći ubrzati do 100 km/h za 4.6 sekundi te postići elektronički ograničenu krajnju brzinu od 250 km/h.\nDodatne informacije o vozilu za sada nisu dostupne, ali je poznato da će se prodavati isključivo u varijanti s produženim međuosovinskim razmakom, a biće opremljeno i naprednim sistemima poput onog za prevenciju sudara.\nProizvodnja Jaguar-Lend Rover Diskaverija uskoro u Slovačkoj\nFrancuska: Lopovi vole „tvingo” i „smart”\nBMW i8 na snegu – špijunske fotke\nDžeremi Klarkson: „Električni automobili nisu budućnost!“\nVideo: Audijev pohod na Dizeldorf


EIB: EU kaska za konkurentima u oblasti AI tehnologija\nTanjug 11. juna 2021. 13:59\nLUKSEMBURG – Evropska unija bi u veštačku inteligenciju (Artificial Intelligence, AI) i blokčejn tehnologiju trebalo da ulaže 10 milijardi evra godišnje kako bi iskoristila njihov potencijal za razvoj digitalne i zelene ekonomije i sustigla konkurente, nalaz je istraživanja Evropske investicione banke (EIB) i Evropske komisije.\nStudija o stanju u oblasti tehnologija veštačke inteligencije i blokčejna u EU pokazuje da Unija zaostaje u razvoju i korišćenju ovih tehnologija u poređenju sa glavnim globalnim konkurentima, navodi se u saopštenju EIB-a.\nU globalnim kapitalnim ulaganjima u navedene tehnologije, EU učestvuje sa samo 7,0 posto godišnje (1,75 milijardi evra), dok je zajedničko učešće Sjedinjenih Američkih Država i Kine 80 procenata, ili 25 milijardi evra godišnje.\nProcenjeni investicioni jaz u oblasti tehnologija veštačke inteligencije i blokčejna u Evropi mogao bi da iznosi i 10 milijardi evra godišnje, dodaje se dalje, uz opasku da EU, ipak, ima dobru polaznu osnovu jer prednjači u naučnim istraživanjima u oblasti tehnologije i ogromnoj bazi darovitih digitalnih stručnjaka.\nPrema izveštaju EIB-a, najveći broj malih i srednjih preduzeća u oblasti AI i blokčejn tehnologije nalazi u SAD (2.995), na drugom mestu je Kina (1.418), a na trećem Evropska unija (1.232). Još jedan značajan igrač je Ujedinjeno Kraljevstvo sa 495 malih i srednjih firmi u tom sektoru.\nU Evropskoj uniji se najveći broj preduzeća koja se bave ovim oblastima nalazi u Nemačkoj i Austriji, a slede južna Evropa, Francuska i u centralna, istočna i jugoistočna Evropa.\nOcenjujući da celokupno poslovno okruženje u EU ima veliki potencijal za konkurisanje Americi i Kini, EIB u tom konteksu napominje da Evropa ima najveću bazu talentovanih istraživača u oblasti AI, sa procenjenih 43.064 stručnjaka, od kojih je 7.998 u Ujedinjenom Kraljevstvu, dok ih u SAD ima 28.536, a u Kini 18.232.\nTehnologije veštačke inteligencije i lanca blokova mogle bi da revolucionišu način na koji radimo, putujemo, provodimo slobodno vreme i organizujemo naša društva i svakodnevni život. One već danas unapređuju naš svet – veštačka inteligencija je odigrala ključnu ulogu u ubrzanju razvoja i proizvodnje vakcina protiv kovida-19, dok tehnologija blokčejn može da nam pomogne da bolje pratimo i izveštavamo o emisijama gasova koji proizvode efekat staklene bašte, optimizujemo komercijalni transport i stvorimo kvalitetnu zaštitu privatnosti podataka, zaključuje se u studiji.


Tanjug 8. maja 2021. 15:31\nLJUBLJANA – Nije realno da se Slovenija, tokom svog predsedavanja Savetom Evropske unije, u drugoj polovini ove godine, pred EU predstavi kao aktivni faktor u regionu Zapadnog Balkana, smatra bivši slovenački predsednik Milan Kučan.\nOn je, u intervjuu za današnje izdanje ljubljanskog „Dela“, rekao da mu se čini kako je ambicija sadašnje slovenačke vlade da ponudi neku „svežu ideju“ za približavanje Zapadnog Balkana Evropskoj uniji.\n„To se čini privlačnim, ali je nerealno“, kazao je Kučan, dodavši da se Slovenija od tog prostora godinama udaljavala i diplomatski ga zanemarivala pa se sada teško može predstaviti kao uticajan regionalni faktor, prenela je Hina.\n„Posebno zato jer nam upletene države u regionu to ne priznaju“, dodao je on, a kao primer gde se Sloveniji priznaje uticaj spomenuo je samo Severnu Makedoniju, gde je slovenačka politika bila „prilično aktivna“.\n„Ni Kosovo nas ne vidi kao faktor u regionu, pa se teško možemo postaviti u ulogu nekoga ko razume te procese, nekoga ko ima rešenja, kad smo se godinama pretvarali da nas ne zanima taj prostor“, kazao je Kučan, za koga Hina navodi da je još uvek uticajan u slovenačkoj politici.\nGovoreći o Bosni i Hercegovini, povodom nedavnih polemika oko navodnog non-pejpera u kome se razmišlja o prekrajanju granica na Balkanu i podeli BiH duž etničkih linija, Kučan se prisetio situacije od pre desetak godina.\nOn je tada, kao izaslanik premijera Boruta Pahora, analizirao stanje u BiH i sam o tome sastavio jednu vrstu neformalnog dokumenta na nekoliko stranica, te ga predao tadašnjem predsedniku Evropskog saveta Hermanu van Rompeju.\n„Dobio sam osećaj da ga ta analiza na desetak stranica nije zanimala ili da je nije ni pročitao. Kazao mi je – rečeno pojednostavljeno – da je pažnja Evropske unije – sve dok nema rata – usmerena na Srbiju, da Srbiju treba što pre osposobiti i primiti u EU, kako bi ona kao regionalna sila na Balkanu preuzela odgovornost za pacifikaciju Balkana“, kazao je Kučan.\nOn kaže da je Van Rompeja tom prilikom upozorio kako je opasno na Balkanu govoriti o regionalnim silama jer to vodi prema ratu,\nKučan, takođe, kaže da je analiza koju je tada predao Van Rompeju sadržavala „grube činjenice“ o stanju u Bosni i Hercegovini i to da ona nakon Dejtonskog sporazuma „propada“.\n„Ne samo da ne funkcioniše, nego da se raspada iznutra“, naveo je Kučan, dodavši da stanje ni sada nije bolje.\nAko se u 30 godina ništa ne dogodi i stvari ostaju na statusu kvo, to znači da je stanje sve gore, a podele sve veće, naveo je on u intervjuu.\n„Ako se ništa ne učini da se zaustavi unutarnji raspad države, može se dogoditi i da dođe do raspada izvana“, kazao je Kučan i dodao da je najglasniji zagovornik raspada BiH vođa bosanskih Srba i predsjedavajući predsedništva BiH Milorad Dodik, ali da ni odnosi Bošnjaka i Hrvata u Federaciji BiH „nisu uzorni“.\nZaev i Rama kritikovali EU: Evropa ima problem – to je…\nBečić upoznao Džaferija sa rezolucijom o Srebrenici\nPlenković ponovo apelovo na građane da se vakcinišu\nUpozorenje biologa: Jadransko more polako postaje bara…


Mala i srednja preduzeća povećavaju privredni rast\nTo je ujedno i jedan od zaključaka godišnje konferencije Evropskog fonda za jugoistočnu Evropu (EFSE), koja je održana u Splitu, gde su ovaj fond, banke i ostale finansijske institucije istakle svoju podršku preduzetnicima, ali i mogućnosti kreditiranja upravo za njih.\nFoto: EFSE / Promo\n- Naš fond ima ključnu ulogu u poboljšanju života u regijama u kojima posluje. EFSE-ovo finansiranje za male i srednje preduzetnike, kao i domaćinstava sa nižim prihodima, promoviše lokalni i regionalni prosperitet, podržavajući one koji žele da prošire svoje poslovanje, radnu snagu ili da poboljšaju životne uslove. Naše novo usmerenje na nova poslovanja takođe doprinosi stvaranju novih radnih mesta, kao i razvoju privrede na tržištima gde fond posluje - kaže predsednik Upravnog odbora EFSE Kristof Tiskens.\nKoliko su “šarene” oblasti koje ovaj Fond pomaže, govori i podatak da se krediti preko njega uzimaju za opremanje restorana, nabavku nove opreme, pa i kupovinu brodova, što je slučaj sa pojedinim preduzetnicima u Hrvatskoj.\nMeđutim, za razliku od Hrvatske koja još uvek ne koristi u velikom obimu sredstva Fonda, Srbija se svrstala u prve tri zemlje korisnice novca.\nUčesnici konferencije su u više navrata ponovili da je ovo oblast koja stvara mogućnosti za nove poslove i privredni rast.\n- EFSE je direktno doprineo poboljšanju pristupa finansijama za stotine hiljada mikro i malih preduzetnika i domaćinstava s niskim prihodima na 16 tržišta jugoistočne Evrope. Od 2005. godine, od kada je osnovan, Fond je osigurao kredite gotovo stotinu svojih partnerskih institucija za kreditiranje u regionima u kojima posluje - istaknuto je na skupu u Splitu.\nKapital EFSE iznosi više od milijardu evra, a o njegovom plasiranju, kreditiranju, načinima na kojima izaći u susret preduzetnicima i podstaći razvoj malih i srednjih preduzeća razgovarali su prethodnih dana finansijeri, preduzetnici, guverneri narodnih banaka, menadžeri iz lokalnih i međunarodnih razvojnih organizacija.


Zaštita od buke, vibracija i rada sa ekranima | Privredna komora Crne Gore\nZaštita od buke, vibracija i rada sa ekranima\nU sklopu projekta, čiji je lider Ministarstvo rada i socijalnog staranja Crne Gore, održan je četvrti seminar o zaštiti na radu.\nTema ovog seminara je bila „ Zaštita na radu – regulativa EU koja se odnosi na buku, vibracije i rad sa ekranima“.\nUvodnu riječ dala je pomoćnica ministra rada i socijalnog staranja, dr Vesna Simović i tom prilikom izrazila zadovoljstvo zbog prisustva velikog broja učesnika, posebno privrednog i civilnog sektora koji se bavi ovom problematikom. Gospođa Simović je istakla da nije slučajno što je ministarstvo vodeća institucija u ovom projektu, s obzirom na njeno permanentno zalaganje na ovom polju i rezultate koje postiže.\nU ima Privredne komore Crne Gore, koja je partner u ovom Projektu, u uvodnom dijelu je govorila gospođa Tanja Radusinović, savjetnik Predsjednika PKCG, koja je, između ostalog, rekla da nisu materijalne donacije od strane preduzeća jedini vid društvene odgovornosti, već da je u tom smislu od izuzetne važnosti odnos menadžera prema zaposlenima. Takođe je govorila o značaju inspektora za zaštitu na radu, kojih na crnogorskom tržištu nema onoliko koliko je to sada potrebno.\nRadni dio seminara započet je predavanjem gospodina Etbina Tratnika iz Ministarstva rada, porodice i socijalnog staranja Republike Slovenije, a njegova tema je bila „Regulativa o minimumu zdravstvenih i sigurnosnih mjera u pogledu zahtjeva izloženosti radnika povećanom riziku od fizičkih štetnosti, odnosno buke i vibracija. On je na početku uputio prisutne u zakonodavstvo vezano za ovu oblast, kako primarno (konvencije, sporazume, ugovore), tako i sekundarno (direktive, propise, odluke i preporuke), a zatim ih i upoznao o slovenačkom Predlogu Pravilnika o zaštiti i zdravlju na radu radnika o izloženosti buci i vibracijama, koji je urađen na osnovu Zakona o zaštiti na radu, a u čijoj izradi su učestvovali i stručnjaci iz Crne Gore.\nNakon izlaganja, učesnici su aktivno učestvovali u diskusiji koja je uslijedila.\nU nastavku je govorio inspektor i viši savjetnik iz Inspektorata rada Republike Slovenije, mr Boris Ružič, čija je tema bila „Iskustvo i uputstvo Inspekcije rada Republike Slovenije u pogledu buke, vibracija i rada sa ekranima na radnom mjestu“. On je govorio o opštem postupku izvođenja vanrednog inspekcijskog nadzora i to kao samostalne akcije, nadzora u sklopu drugih nadzora i u saradnji sa drugim organima. Posebnu pažnju je posvetio vanrednom inspekcijskom nadzoru i važnosti procedura za osposobljavanje inspektora, izvođenje nadzora, konstatacije mjera i drugom.\nDobru praksu, u smislu preventive rizika od vibracija i buke na radnom mjestu, kao i u oblasti muzike i zabave, je predstavio gospodin Jernej Jenko iz Instituta za zaštitu i zdravlje na radu. Tokom objašnjavanja pojmova zadate teme, buku je definisao kao jedan od najtežih zagađivača u industriji zabave.\nO predlogu slovenačkog Pravilnika o zaštiti i zdravlju na radu pri korišćenju opreme sa ekranima, je govorio mr Nikolaj Petrišič, iz Ministarstva rada, porodice i socijalnog staranja Republike Slovenije, koji je posebnu pažnju posvetio savjetovanju i učešću radnika u vezi sa svim pitanjima korišćenja ove opreme. Učesnicima je naveo niz uslova koji moraju biti zadovoljeni kao što su određena udaljenost i položaj ekrana, kvalitet slike i karaktera na ekranu, položaj tastature u odnosu na prostor i položaj korisnika opreme i sl.\nOd dr Petre Zupet, učesnici su mogli saznati mnoštvo korisnih informacija o kosno-mišićnim bolestima izazvanim neuslovnim radnim mjestom, o mogućim reakcijama na stres, kao najvećem neprijatelju zaposlenih i načinima borbe protiv takvih negativnih posledica izazvanih na radnom mjestu.\nZlatko Popović, iz Uprave za inspekcijske poslove Crne Gore je najavio učesnicima da je u planu izrada Nacrta Pravilnika o zaštiti i zdravlju na radu Crne Gore do septembra ove godine.\nNa seminaru je bilo riječi i o aktivnostima na podizanju svijesti na polju zaštite na radu, kako u regionu, tako i u Crnoj Gori.


Ubrzo imena kompanija sa najpovoljnijim ponudama za TE Pljevlja\nObjavljeno nedelja, 02 februar 2014 23:50\nSekretar Savjeta za privatizaciju i kapitalne investicije Aleksandar Tičić saopštio je da će radna grupa za realizaciju projekta gradnje drugog bloka TE Pljevlja ovih dana saopštiti koje su dvije najpovoljnije ponude u najužem izboru, objavio je PVPortal.\nKako dalje stoji, Tičić je kazao da je lista dostavljenih ponuda skraćena sa prvobitno devet zainteresovanih na četiri, a radna grupa će ovih dana objaviti dvije kompanije čije su ponude u igri.\nNa raspisani tender za gradnju drugog bloka TE Pljevlja, dostavljeno je devet ponuda, od kojih su izabrane četiri najkvalitetnije – kompanije Škoda Praha, Istroenergo Group, Powerchina Hubei Electric Power Survey i China Machinery Engineering Corporation (CMEC).\nRadna grupa će o izboru dvije najkvalitetnije ponude obavijestiti akcionare Elektroprivrede, koji će zauzeti konačan stav o realizaciji projekta i načinu na koji će biti finansiran, objavljeno je na portalu.\nPodsjetimo, prvobitni rok za dostavljenje ponuda bio je kraj septembra prošle godine, da bi Vlada produžila taj rok do 31. oktobra 2013.\nTada je saopšteno da je prolongiranje tražilo više kompanija zbog obimne dokumentacije, ali i kvalitetnije pripreme.\nMinistar ekonomije, Vladmir Kavarić ranije je kazao da je projektom izgradnje drugog bloka predviđena i toplifikacija Pljevalja. On je naveo da je predviđeni rok gradnje tri godine.\nPočetkom ove godine lokalna uprava obratila se Vladi sa predlogom da 10 posto od sredstava od ukupne investicije izdvoji za realizaciju projekta toplifikacije.\nTom prilikom, iz lokalne uprave su istakli da, investiciono-tehničku dokumentaciju za Projekat toplifikacije Pljevalja gdje bi se kao izvor toplotne enrgije koristila Termoelektrana, već postoji, ali se niko iz Vlade nije izjasnio o tom predlogu.